open-index/open-wikipedia-markdown huggingface dataset:
সুপার ওভার

**সুপার ওভার** একটি ক্রিকেটীয় পরিভাষা। একে বর্জনকারী বা **এলিমিনেটর** হিসেবেও ডাকা হয়। সীমিত ওভারের ক্রিকেট খেলায় টাই-ব্রেকিং পদ্ধতির ক্ষেত্রে এ ধরনের ওভারের ব্যবহার ঘটে। সুপার ওভার ক্রিকেট খেলার সংক্ষেপিত রূপ যাতে কেবলমাত্র ছয় বলে গড়া একটি ওভারে খেলার নিষ্পত্তি ঘটে। এতে প্রত্যেক দলের সর্বোচ্চ দুইটি উইকেটের পতন ঘটতে পারে। আনুষ্ঠানিকভাবে খেলার ফলাফল টাই হিসেবে গণনা করা হয়। কিন্তু প্রতিযোগিতা কিংবা সিরিজের শর্ত অনুযায়ী সুপার ওভারে বিজয়ী দলকে প্রচলিত খেলায় বিজয়ীরূপে আখ্যায়িত করা হয়। তবে, সুপার ওভারে সংগৃহীত রানকে খেলোয়াড়ের পরিসংখ্যানগত রেকর্ড হিসেবে অন্তর্ভুক্ত করা হয় না। ২০০৮ সালে টুয়েন্টি২০ ক্রিকেটে সর্বপ্রথম সুপার ওভারের প্রবর্তন ঘটে। এ ব্যবস্থাটি টাই-ব্রেকিংয়ের ক্ষেত্রে ব্যবহৃত বোল-আউট পদ্ধতির স্থলাভিষিক্ত হয়। মূলতঃ টুয়েন্টি২০ ক্রিকেট খেলায় সুপার ওভার ব্যবহার করা হয়ে থাকে।

## ক্রিকেট বিশ্বকাপ
২০১১ সালের ক্রিকেট বিশ্বকাপের নক-আউট পর্বে সর্বপ্রথম সুপার ওভার ব্যবহার করা হয়েছিল। কোন খেলায় টাই ভাঙ্গার ক্ষেত্রে ফল আনয়ণের জন্য এর প্রবর্তন ঘটে। কিন্তু নক-আউট পর্বের কোন খেলা টাই না হওয়ায় এর ব্যবহার ঘটেনি। ২০১৫ সালের ক্রিকেট বিশ্বকাপের জন্য কেবলমাত্র চূড়ান্ত খেলায় সুপার ওভারের ব্যবস্থা রাখা হয়েছে। নক-আউট পর্বের কোন খেলা টাই হলে পূর্বতন নিয়ম-কানুন অর্থাৎ গ্রুপ পর্বের সেরা দল পরবর্তী পর্বে উত্তরণ ঘটবে।২০১৯ ক্রিকেট বিশ্বকাপএ ফাইনাল খেলায় সুপার ওভারের প্রয়োগ ঘটানো হয়েছিল। যদিও সুপার ওভারও ড্র হয়, শেষে বাউন্ডারি সংখ্যার ভিত্তিতে ইংল্যান্ডকে জয়ী ঘোষণা করা হয়।

## সমালোচনা
অন্যান্য ক্রীড়ায় টাই ভাঙ্গার জন্য বিভিন্ন ধরনের পদ্ধতি অবলম্বন করা হয়। টুয়েন্টি২০ প্রতিযোগিতার গ্রুপ পর্বে প্রায়শঃই সুপার ওভার পদ্ধতি ব্যবহার করা হয়। তবে, প্রখ্যাত সাংবাদিক সম্বিত বালের মতে নক-আউট পর্বের বাইরে এর ব্যবহার অপ্রয়োজনীয়। তিনি দেখেছেন যে, টাই ব্যবস্থা দলগুলোর মধ্যে প্রতিদ্বন্দ্বিতামূলক ফলাফল ও বিনোদনের মানদণ্ডে আদর্শ।

নিউজিল্যান্ড ক্রিকেট দলের কোচ মাইক হেসন ২০১২ সালের আইসিসি বিশ্ব টুয়েন্টি২০ প্রতিযোগিতার সুপার এইট পর্বে দলের দুই খেলায় তার দল হেরে যাওয়ায় এ ব্যবস্থার সমালোচনা করেন। খেলায় তার দল গ্রুপে সর্বনিম্ন স্থান দখল করে।

## এক দিনের আন্তর্জাতিক বিশ্বকাপ

## টুয়েন্টি২০ আন্তর্জাতিক

## তথ্যসূত্র

## বহিঃসংযোগ
*List of tied Twenty20 matches on ESPN Cricinfo
*List of tied Twenty20 International matches on ESPN Cricinfo
*Standard Twenty20 International Match Playing Conditions from the International Cricket Council

বিষয়শ্রেণী:সীমিত ওভারের ক্রিকেট
বিষয়শ্রেণী:ক্রিকেট পরিভাষা
এভারেস্ট হাউস

**এভারেস্ট হাউস** হল ভারতের পশ্চিমবঙ্গ রাজ্যের রাজধানী কলকাতা শহরের একটি বহুতল ভবন। এটি জওহরলাল নেহেরু রোডে অবস্থিত। এভারেস্ট হাউস চ্যাটার্জি ইন্টারন্যাশানাল সেন্টারের পরে কলকাতার দ্বিতীয় বৃহত্তম বহুতল ভবন। এটি একটি বাণিজ্যিক ভবন। ১৯৭৮ সালে এটির নির্মাণকাজ শেষ হয়। ২১ তলা এই বাড়িটির উচ্চতা । এই বাড়ির নিচের তলায় একাধিক শোরুম আছে।

## আরো দেখুন
* কলকাতার দীর্ঘতম বাড়িগুলির তালিকা

## তথ্যসূত্র

বিষয়শ্রেণী:কলকাতার ভবন ও স্থাপনা
বিষয়শ্রেণী:১৯৭৮-এ পশ্চিমবঙ্গে প্রতিষ্ঠিত
বিষয়শ্রেণী:ভারতের গগনচুম্বী দাপ্তরিক ভবন
হিজলি ডিটেনশন ক্যাম্প

**হিজলি ডিটেনশন ক্যাম্প** (ইংরেজি: Hijli Detention Camp) ছিল ব্রিটিশ ভারতের একটি ডিটেনশন ক্যাম্প। অধুনা ভারতের পশ্চিমবঙ্গ রাজ্যের খড়গপুর শহরের কাছে হিজলিতে (পূর্বতন হিজলি রাজ্যের অন্তর্গত) এই ক্যাম্পটি অবস্থিত ছিল। বিংশ শতাব্দীতের প্রথমার্ধে ভারতের স্বাধীনতা আন্দোলনের সময় এই ক্যাম্পটি গুরুত্বপূর্ণ ভূমিকা পালন করে।

অসহযোগ আন্দোলনে যোগ দেওয়া স্বাধীনতা সংগ্রামী এবং সশস্ত্র বিপ্লবীদের সংখ্যা এত বৃদ্ধি পেয়েছিল যে ব্রিটিশ সরকার তাদের সাধারণ জেলে স্থান দিতে অসমর্থ হয়। তাই সরকার কয়েকটি নতুন ডিটেনশন ক্যাম্প গঠন করার সিদ্ধান্ত নেয়। প্রথম ক্যাম্পটি স্থাপিত হয় বক্সা দূর্গে। ১৯৩০ সালে হিজলি ডিটেনশন ক্যাম্প স্থাপিত হয়। ১৯৩১ সালে সন্তোষ কুমার মিত্র ও তারকেশ্বর সেনগুপ্ত নামে দুই স্বাধীনতা সংগ্রামী এই ক্যাম্পেই পুলিশের গুলিতে নিহত হন। সুভাষচন্দ্র বসু তাদের মৃতদেহ সংগ্রহ করতে এখানে আসেন। রবীন্দ্রনাথ ঠাকুর এবং বিশিষ্ট নেতারা এই ঘটনার প্রতিবাদ করেন। "হিজলি গুলিচালনার ঘটনা" নামে পরিচিত এই ঘটনাটিই ভারতের কোনো জেল বা ডিটেনশন ক্যাম্পে গুলিচালনার একমাত্র ঘটনা।

১৯৩৭ সালে এই ক্যাম্পটি বন্ধ করে দেওয়া হয় এবং ১৯৪০ সালে আবার চালু করা হয়। ১৯৪২ সালে শেষ বারের মতো ক্যাম্পটি বন্ধ হয় যায় এবং বন্দীদের অন্যত্র স্থানান্তরিত করা হয়। দ্বিতীয় বিশ্বযুদ্ধের সময় মার্কিন যুক্তরাষ্ট্রের বিমানবাহিনী এই ক্যাম্পটি ব্যবহার করেছিল।

স্বাধীনতার পর ১৯৫১ সালে হিজলি ডিটেনশন ক্যাম্প প্রাঙ্গনেই আইআইটি খড়গপুর স্থাপিত হয়। ১৯৯০ সালে পূর্বতন ডিটেনশন ক্যাম্পের কিছু অংশ নিয়ে চালু হয় নেহেরু বিজ্ঞান ও প্রযুক্তি সংগ্রহশালা।

## পাদটীকা

## বহিঃসংযোগ
* Nehru Museum of Science & Technology

বিষয়শ্রেণী:ভারতের স্বাধীনতা আন্দোলন
বিষয়শ্রেণী:পশ্চিমবঙ্গের ইতিহাস
বিষয়শ্রেণী:পশ্চিম মেদিনীপুর জেলা
বিষয়শ্রেণী:বন্দি শিবির
বিষয়শ্রেণী:দ্বিতীয় বিশ্বযুদ্ধের বন্দিশিবির
কর্মচারী ও প্রশাসনিক সংস্কার বিভাগ (পশ্চিমবঙ্গ)

**কর্মচারী ও প্রশাসনিক সংস্কার মন্ত্রক** হল পশ্চিমবঙ্গ সরকারের একটি মন্ত্রক। এই মন্ত্রকের মাধ্যমে আইএএস, ডব্লিউবিসিএস (কার্যনির্বাহী), ডব্লিউবিএসএস ও সচিবালয়ের অন্যান্য ক্যাডারের আধিকারিকদের নিয়ন্ত্রণ করা হয়। এই মন্ত্রকের মাধ্যমেই প্রশাসনিক সংস্কার, নাগরিকদের অভিযোগ গ্রহণ, ২০০৫ সালের তথ্যের অধিকার আইন প্রয়োগ ও ২০০৩ সালের পশ্চিমবঙ্গ লোকায়ুক্ত আইন প্রয়োগ করা হয়ে থাকে।

## মন্ত্রিপরিষদ
এই মন্ত্রকের দায়িত্বে একজন ক্যাবিনেট মন্ত্রী নিযুক্ত থাকেন। তাঁর সঙ্গে একজন রাষ্ট্রমন্ত্রী থাকতে পারেন, নাও পারেন। সরকারি আধিকারিকরা মন্ত্রীকে সহায়তা করেন।
এই মন্ত্রকে বর্তমান মন্ত্রী পশ্চিমবঙ্গের মুখ্যমন্ত্রী মমতা বন্দ্যোপাধ্যায়।

## পাদটীকা

বিষয়শ্রেণী:পশ্চিমবঙ্গ সরকারের বিভাগ
জঙ্গীদমন বাহিনী

**জঙ্গীদমন বাহিনী** বা **কাউন্টার ইনসারজেন্সি ফোর্স** হল পশ্চিমবঙ্গ সরকার কর্তৃক গঠিত একটি বিশেষ সশস্ত্র বাহিনী। ২০১০ সালে মাওবাদী জঙ্গীদমনের উদ্দেশ্যে অন্ধ্রপ্রদেশ রাজ্যের গ্রেহাউন্ড বাহিনীর আদলে এই বাহিনী গঠিত হয়। এই বাহিনীর প্রধান কার্যালয় কলকাতার গড়িয়া অঞ্চলে। এই বাহিনীতে অন্তর্ভুক্ত করার আগে রাজ্য সশস্ত্র বাহিনীর ১০০০ জওয়ানকে কম্যান্ডো প্রশিক্ষণ দেওয়া হয়। পশ্চিমবঙ্গের পশ্চিম মেদিনীপুর জেলার সালুয়া ও শালবনিতে এই প্রশিক্ষণ কেন্দ্র অবস্থিত ছিল। সম্প্রতি প্রশিক্ষণ কেন্দ্রটি দুর্গাপুরে স্থানান্তরিত করা হয়েছে।

২০১১ সালের ২৪ নভেম্বর একটি ৩০ মিনিটের সংঘর্ষে বাহিনী মাওবাদী জঙ্গী মাল্লাওজুলা কোটেশ্বর রাও ওরফে কিশেনজিকে হত্যা করতে সমর্থ হয়।

## পাদটীকা

বিষয়শ্রেণী:পশ্চিমবঙ্গ সরকার
বিষয়শ্রেণী:পশ্চিমবঙ্গে আইন প্রয়োগ
চ্যাটার্জি ইন্টারন্যাশনাল সেন্টার

**চ্যাটার্জি ইন্টারন্যাশানাল সেন্টার** হল ভারতের পশ্চিমবঙ্গ রাজ্যের কলকাতা শহরে অবস্থিত একটি বহুতল অফিস ভবন। এটি কলকাতার কেন্দ্রীয় ব্যবসায়িক অঞ্চলে জওহরলাল নেহেরু রোডে অবস্থিত। ২০১২ সালের জুলাই মাসের হিসেব অনুসারে, এটি কলকাতার পঞ্চম উচ্চতম ভবন।

## ইতিহাস
চ্যাটার্জি ইন্টারন্যাশানাল সেন্টার কলকাতার সবচেয়ে পুরনো উচ্চতম ভবনগুলির একটি। ১৯৭৬ সালে এটি সম্পূর্ণ হয়। এটি পূর্ব ভারতের প্রথম ভবন যেটির উচ্চতা চব্বিশ তলা। সম্পূর্ণ হওয়ার সময় এটিই ছিল ভারতের উচ্চতম ভবন। এটির উচ্চতা  এবং তলসংখ্যা ২৪। সম্প্রতি ভবনটি সংস্কার করা হয়েছে। এটি একটি অফিস ভবন। এখানে অনেক বহুজাতিক সংস্থা ও সরকারি পিএসইউ-এর অফিস আছে।

## আরও দেখুন
*কলকাতার উচ্চতম ভবনগুলির তালিকা

## পাদটীকা

বিষয়শ্রেণী:কলকাতার ভবন ও স্থাপনা
বিষয়শ্রেণী:১৯৭৬-এ পশ্চিমবঙ্গে প্রতিষ্ঠিত
বিষয়শ্রেণী:ভারতের গগনচুম্বী দাপ্তরিক ভবন
কলকাতা প্রমাণ সময়

**কলকাতা প্রমাণ সময়** ছিল ১৮৮৪ সালে ব্রিটিশ ভারতে চালু হওয়া ভারতের দুটি সময় অঞ্চলের একটি। মার্কিন যুক্তরাষ্ট্রের রাজধানী ওয়াশিংটন ডি. সি. শহরে অনুষ্ঠিত আন্তর্জাতিক দ্রাঘিমারেখা সম্মেলনে এই অঞ্চলটি স্থাপিত হয়। এই সম্মেলনে স্থির হয়েছিল যে ভারতে দুটি সময় অঞ্চল গঠিত হবে। একটি হবে কলকাতা (৯০ ডিগ্রি পূর্ব দ্রাঘিমারেখা) ও অন্যটি হবে বোম্বাই (বর্তমান মুম্বই, ৭৫ ডিগ্রি পূর্ব দ্রাঘিমারেখা)।

কলকাতা প্রমাণ সময় ভারতীয় প্রমাণ সময়ের চেয়ে চব্বিশ মিনিট এবং বোম্বাই প্রমাণ সময়ের চেয়ে এক ঘণ্টা তিন মিনিট এগিয়ে ছিল। মাদ্রাজ প্রমাণ সময়ের চেয়ে এটি বত্রিশ মিনিট কুড়ি সেকেণ্ড এগিয়ে ছিল। ১৯০৬ সালের ১ জানুয়ারি ভারতীয় প্রমাণ সময় চালু হলেও কলকাতা প্রমাণ সময় কার্যকর থেকেই যায়। ১৯৪৮ সালে ভারতীয় প্রমাণ সময়ের স্বার্থে এই কলকাতা প্রমাণ সময় পরিত্যক্ত হয়।

ব্রিটিশ ভারতে ঊনবিংশ শতাব্দীর শেষাংশে কলকাতা প্রমাণ সময় বিশেষ প্রভাবশালী ছিল। এই সময় ধরেই মহাজাগতিক ও ভৌগোলিক ঘটনাবলি নথিভুক্ত করা হত। কথিত আছে, লিটন স্ট্র্যাচের কাকা উইলিয়াম স্ট্রাচে একবার কলকাতায় এসেছিলেন এবং জীবনের বাকি ছাপ্পান্ন বছর তিনি নিজের ঘড়িটিকে কলকাতা প্রমাণ সময়ের সঙ্গে মিলিয়ে রাখতেন। জেমস ক্ল্যাভেল তার *[[কিং র‍্যাট (১৯৬২ সালের উপন্যাস)|কিং র‍্যাট]]* উপন্যাসে দেখিয়েছেন "কলকাতা প্রমাণ সময়" ধরে খবর সম্প্রচারিত হচ্ছে।

## আরও দেখুন
* বোম্বাই প্রমাণ সময়
* মাদ্রাজ প্রমাণ সময়
* পোর্ট ব্লেয়ার গড় সময়
* ভারতীয় প্রমাণ সময়

## পাদটীকা

* 

বিষয়শ্রেণী:ভারতের সময় অঞ্চল
বিষয়শ্রেণী:সময় অঞ্চল
বিষয়শ্রেণী:কলকাতা
বিষয়শ্রেণী:১৮৮৪-এ ভারতে প্রতিষ্ঠিত
বিষয়শ্রেণী:কলকাতার ইতিহাস
বিষয়শ্রেণী:১৯৪৮-এ ভারতে বিলুপ্ত
আসানসোল-দুর্গাপুর পুলিশ কমিশনারেট

**আসানসোল-দুর্গাপুর পুলিশ কমিশনারেট** হল ভারতের পশ্চিমবঙ্গ রাজ্যের বর্ধমান জেলার আসানসোল ও দুর্গাপুর মহকুমার আইনরক্ষা ও তদন্তের প্রাথমিক ভারপ্রাপ্ত নগরাঞ্চলীয় পুলিশ বাহিনী। ২০১১ সালে এই কমিশনারেট প্রতিষ্ঠিত হয়। আসানসোল-দুর্গাপুর পুলিশ কমিশনারেট পশ্চিমবঙ্গ সরকারের স্বরাষ্ট্র মন্ত্রকের অধীনস্থ এবং পশ্চিমবঙ্গ পুলিশের অঙ্গ। বর্ধমান জেলার ১৫টি থানা এই কমিশনারেটের অধিভুক্ত। অজয় নন্দ আসানসোল-দুর্গাপুর পুলিশ কমিশনারেটের প্রথম পুলিশ কমিশনার।

## গঠন ও এক্তিয়ারভুক্ত এলাকা
আসানসোল-দুর্গাপুর পুলিশ কমিশনারেটের প্রধান কার্যালয় আসানসোল শহরে অবস্থিত। এই কমিশনারেট তিনটি বিভাগে বিভক্ত। যথা, পূর্ব বিভাগ, পশ্চিম বিভাগ ও মধ্য বিভাগ। পশ্চিমবঙ্গের বর্ধমান জেলার আসানসোল ও দুর্গাপুর মহকুমার আইনরক্ষার দায়িত্ব এই কমিশনারেটের উপর ন্যস্ত। ১৫টি থানা এই কমিশনারেটের এক্তিয়ারভুক্ত। কমিশনারেটের প্রধান ভারতের পুলিশ কৃত্যকের পুলিশ ইনস্পেক্টর-জেনারেল (আইজিপি) স্তরের একজন পুলিশ কমিশনার। তার অধীনে থাকেন একজন ডেপুটি কমিশনার। তিনটি বিভাগের প্রধান তিনজন অতিরিক্ত ডেপুটি কমিশনার। গোয়েন্দা বিভাগ ও ট্রাফিক শাখা সহ অন্যান্য বিভাগের প্রধান সহকারী কমিশনারগণ। তারা পুলিশের ডেপুটি সুপারইন্টেন্ডেন্ট স্তরের আধিকারিক। তিনটি বিভাগ পাঁচটি উপবিভাগে বিভক্ত। এগুলির নেতৃত্বে থাকেন একজন উপবিভাগ ইনস্পেক্টর। থানাগুলির প্রধান ইনস্পেক্টর।

### থানা
* আসানসোল (দক্ষিণ) থানা
* আসানসোল (উত্তর) থানা
* কুলটি থানা
* সালানপুর থানা
* চিত্তরঞ্জন থানা
* বারাবনি থানা
* রানিগঞ্জ থানা
* হিরাপুর থানা
* জামুরিয়া থানা
* দুর্গাপুর থানা
* নিউ টাউনশিপ থানা
* কোকোভেন থানা
* অন্ডাল থানা
* ফরিদপুর থানা
* পাণ্ডবেশ্বর থানা

## বহিঃসংযোগ
* Official Website

## পাদটীকা

বিষয়শ্রেণী:পশ্চিম বর্ধমান জেলা
বিষয়শ্রেণী:আসানসোল সদর মহকুমা
বিষয়শ্রেণী:দুর্গাপুর মহকুমা
বিষয়শ্রেণী:পশ্চিমবঙ্গ পুলিশ
বিষয়শ্রেণী:২০১১-এ পশ্চিমবঙ্গে প্রতিষ্ঠিত
বিষয়শ্রেণী:২০১১-এ প্রতিষ্ঠিত সরকারি সংস্থা
সংখ্যালঘু কল্যাণ ও মাদ্রাসা শিক্ষা মন্ত্রক (পশ্চিমবঙ্গ)

**সংখ্যালঘু কল্যাণ ও মাদ্রাসা শিক্ষা মন্ত্রক** হল পশ্চিমবঙ্গ সরকারের একটি মন্ত্রক। এই মন্ত্রকের মাধ্যমে ভারতের পশ্চিমবঙ্গ রাজ্যে সংখ্যালঘু সম্প্রদায়গুলির উন্নয়ন ও কল্যাণসাধন করা হয়।

## মন্ত্রী
এই মন্ত্রকের দায়িত্বে একজন ক্যাবিনেট মন্ত্রী থাকেন। এই মন্ত্রকে কোনো রাষ্ট্রমন্ত্রী থাকতে পারে, নাও পারেন। সরকারি আধিকারিকবৃন্দ মন্ত্রকের মন্ত্রী বা মন্ত্রীদের কাজে সাহায্য করেন।

বর্তমানে পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই মন্ত্রকের দায়িত্বপ্রাপ্ত।

## পাদটীকা

বিষয়শ্রেণী:পশ্চিমবঙ্গ সরকারের বিভাগ
বিষয়শ্রেণী:পশ্চিমবঙ্গ সরকার
পশ্চিমবঙ্গ সড়ক উন্নন পর্ষদ

**পশ্চিমবঙ্গ সড়ক উন্নন পর্ষদ** হল পশ্চিমবঙ্গ সরকার কর্তৃক প্রতিষ্ঠিত একটি সরকারি সংস্থা। ২০১২ সালে এই সংস্থা গঠিত হ্য। এই সংস্থার উদ্দেশ্য পশ্চিমবঙ্গের রাজ্য সড়ক ও অন্যান্য গুরুত্বপূর্ণ রাস্তাগুলির উন্নয়ন, রাস্তার রূপায়ণ ও গঠন। এই সংস্থাটি পশ্চিমবঙ্গ সরকারের পূর্ত মন্ত্রকের অধীনস্থ।

## বহিঃসংযোগ
*Official website

## পাদটীকা

বিষয়শ্রেণী:পশ্চিমবঙ্গের পরিবহন
বিষয়শ্রেণী:পশ্চিমবঙ্গের সড়ক
বিষয়শ্রেণী:পশ্চিমবঙ্গের রাজ্য সংস্থা
ভুরশুট

**ভূরিশ্রেষ্ঠ** বা **ভুরশুট** ছিল অধুনা ভারতের পশ্চিমবঙ্গ রাজ্যের রাঢ় অঞ্চলের অন্তর্গত একটি প্রাচীন ও মধ্যযুগীয় রাজ্য। মধ্যযুগে পঞ্চদশ শতাব্দী থেকে অষ্টাদশ শতাব্দী পর্যন্ত প্রায় ৩০০ বছর ভূরিশ্রেষ্ঠ সাম্রাজ্য বাঙ্গালা তথা পূর্ব ভারতের সবচেয়ে বড় হিন্দু শক্তি হিসেবে আত্মপ্রকাশ করে ।

রাঢ় অঞ্চলের দক্ষিণাঞ্চলে ভুরশুট রাজ্যটি স্থাপিত হয়েছিল। এই রাজ্যের অধিবাসীরা "ভুরিশ্রেষ্ঠী" নামে পরিচিত ছিল। এরা ছিল মূলত বণিক। এদের নামানুসারেই রাজ্যের নামকরণ হয় "ভুরশুট"। যদিও সম্ভবত ভুরশুটই ছিল রাঢ়ী ব্রাহ্মণদের মূল বসতাঞ্চল। পাল সাম্রাজ্যের উত্থানের সময় কোনো এক সুর রাজা এই রাজ্য শাসন করতেন। একাধিক সামন্ত রাজা এই রাজ্য শাসন করেছিলেন। ধীবর রাজবংশের (সম্ভবত ১৪শ-১৫শ শতাব্দী) লোককথায় এই রাজ্যের উল্লেখ পাওয়া যায়। এর পর কোনো এক ব্রাহ্মণ রাজবংশ এই রাজ্য শাসন করে।

ভুরশুটের শেষ ধীবর রাজা শনিভাঙ্গর গড় ভবানীপুরের চতুরানন নিয়োগীকে পরাজিত করেছিলেন। চতুরাননের দৌহিত্র তথা ফুলিয়ার মুখটি রাজবংশের কৃষ্ণ রায় ভুরশুট দখল নিয়ে ভুরশুটের ব্রাহ্মণ রাজবংশের পত্তন ঘটান। মুঘল সম্রাট আকবরের রাজত্বকালে কৃষ্ণ রায় ১৫৮৩-৮৪ সাল পর্যন্ত শাসন করেন। তাঁর প্রপৌত্র প্রতাপনারায়ণ রায় (১৬৫২-১৬৮৪) ছিলেন ভুরশুটের সর্বশ্রেষ্ঠ রাজা। এই পরিবারে "রায়বাঘিনী" নামে এই বীরাঙ্গনা মহিলার কথা জানা যায়। তবে তার সঠিক পরিচয় পাওয়া যায় না। সম্ভবত তাঁর নাম ছিল ভবশঙ্করী। ভুরশুটের রাজা রুদ্রনারায়নের সাথে তাঁর বিবাহ হয়।

আইন-ই-আকবরি থেকে জানা যায় সুলেমানাবাদ সরকারের অধীনস্থ ৩৩টি মহলের মধ্যে বসন্ধরী পরগনার পরেই ভুরশুট পরগনা থেকে সবচেয়ে বেশি রাজস্ব আদায় হত। সপ্তগ্রাম সরকার বা মান্দারন সরকারের অন্য কোনো পরগনা এত রাজস্ব আদায় করত না। ১৮শ শতাব্দীতে বর্ধমানের রাজা কীর্তিচন্দ রায় ভুরশুট জয় করেন।

ভুরশুট রাজ্যে তিনটি দুর্গ ছিল। এগুলি হল গড় ভবানীপুর, পান্ডুয়া (পেড়ো বা পেড়ো বসন্তপুর) ও রাজবলহাট। এই দুর্গগুলির এখন আর কোনো সন্ধান পাওয়া যায় না। তবে হাওড়া জেলায় রাজবলহাটের কাছে দামোদর নদের তীরে ডিহি ভুরশুট এবং তার পাশে পারভূরশুট নামে দুটি গ্রাম এখনও আছে।

১৮শ শতাব্দীর বাঙালি কবি "রায়গুণাকর" ভারতচন্দ্র রায় পেড়ো ভুরশুটের বাসিন্দা ছিলেন। তিনি সম্ভবত ভুরশুট রাজবংশের লোক ছিলেন।

## ভুরিশ্রেষ্ঠের মহারাজগণ
*চতুরানন নিয়োগী 
*সদানন্দ রায় মুখোপাধ্যায়
*শ্রীকৃষ্ণনারায়ণ রায়মুখুটি(১৫৮৩-৮৪)
*দেবনারায়ণ রায়মুখুটি
*দর্পনারায়ণ রায়মুখুটি
*উদয়নারায়ণ রায়মুখুটি
*সত্যনারায়ণ রায়মুখুটি
*শিবনারায়ণ রায়মুখুটি
*মহারাজা রুদ্রনারায়ণ রায়মুখুটি
* মহারাণী ভবশঙ্করী
*মহারাজা প্রতাপনারায়ণ (১৬৫২-১৬৮৪)
*নরনারায়ণ
*লক্ষ্মীনারায়ণ

## পাদটীকা

বিষয়শ্রেণী:বাংলার ইতিহাস
বিষয়শ্রেণী:পশ্চিমবঙ্গের ইতিহাস
বিষয়শ্রেণী:হাওড়া জেলা
বিষয়শ্রেণী:হুগলি জেলা
পশ্চিমবঙ্গ গ্রামীণ ব্যাঙ্ক

**পশ্চিমবঙ্গ গ্রামীণ ব্যাঙ্ক** হল একটি আঞ্চলিক গ্রামীণ ব্যাঙ্ক। ২০০৭ সালের ২৬ জানুয়ারি ১৯৭৬ সালের আঞ্চলিক গ্রামীণ ব্যাঙ্ক আইনের ২৩ ক শাখার ১ নং উপশাখা অনুসারে এই ব্যাঙ্ক প্রতিষ্ঠিত হয়। হাওড়া গ্রামীণ ব্যাঙ্ক, বর্ধমান গ্রামীণ ব্যাঙ্ক ও ময়ূরাক্ষী গ্রামীণ ব্যাঙ্ক এক করে এই ব্যাঙ্ক স্থাপিত হয়েছিল।

ইউকো ব্যাঙ্ক এই ব্যাঙ্কের স্পনসর। ভারত সরকার, পশ্চিমবঙ্গ সরকার ও ইউকো ব্যাঙ্ক সম্মিলিতভাবে এই ব্যাঙ্কের মালিক। এই ব্যাঙ্কের শেয়ারহোল্ডাররা হল ভারত সরকার (৫০%), ইউকো ব্যাঙ্ক (৩৫%) ও পশ্চিমবঙ্গ সরকার (১৫%)। এই ব্যাঙ্কের প্রধান কার্যালয় হাওড়া শহরের টিকিয়াপাড়া অঞ্চলে অবস্থিত।

২০১৩-১৪ অর্থবর্ষে এই ব্যাঙ্কের নিট লাভের পরিমাণ ছিল ২০.১২ কোটি টাকা।

## ব্যাঙ্কের গঠন

পশ্চিমবঙ্গ গ্রামীণ ব্যাঙ্ক পশ্চিমবঙ্গ রাজ্যের চারটি জেলায় কাজ করে। এগুলি হল: হাওড়া, হুগলি, বর্ধমান ও বীরভূম জেলা। এই ব্যাঙ্কের প্রধান কার্যালয় হাওড়া শহরে অবস্থিত।

পশ্চিমবঙ্গ গ্রামীণ ব্যাঙ্কের ২১৯টি শাখা ও ৪টি আঞ্চলিক কার্যালয় রয়েছে। আঞ্চলিক কার্যালয়গুলি হল: হাওড়া আঞ্চলিক কার্যালয়, চুঁচুড়া আঞ্চলিক কার্যালয়, বর্ধমান আঞ্চলিক কার্যালয় ও সিউড়ি আঞ্চলিক কার্যালয়।

## আরও দেখুন
* ভারতের গ্রামীণ ব্যাঙ্কগুলির তালিকা

## পাদটীকা

## বহিঃসংযোগ
* PBGB website 

বিষয়শ্রেণী:ভারতের আঞ্চলিক ব্যাঙ্ক
বিষয়শ্রেণী:পশ্চিমবঙ্গের অর্থনীতি
বিষয়শ্রেণী:২০০৭-এ পশ্চিমবঙ্গে প্রতিষ্ঠিত
বিষয়শ্রেণী:২০০৭-এ প্রতিষ্ঠিত ভারতীয় কোম্পানি
বিষয়শ্রেণী:ভারতের আঞ্চলিক গ্রামীণ ব্যাংক
দেব রাজবংশ

**দেব রাজবংশ** (খ্রিস্টীয় ১২শ-১৩শ শতাব্দী) ছিল মধ্যযুগীয় পূর্ব বঙ্গের একটি বাঙালি হিন্দু রাজবংশ। সেন রাজবংশের পরে বঙ্গে এই রাজবংশ রাজত্ব করেছিল। দেব রাজবংশের রাজধানী ছিল অধুনা বাংলাদেশের ঢাকার বিক্রমপুরে। এই রাজবংশের সমাপ্তির সঠিক সময়কাল এবং কারণ  জানা যায় না।

ইতিহাসে দুটি দেব রাজবংশের উল্লেখ পাওয়া যায়। প্রথমটি খ্রিস্টীয় ৮ম-৯ম শতাব্দীতে প্রাচীন বাংলার সমতট অঞ্চলে রাজত্বকারী একটি বৌদ্ধ রাজবংশ। যার রাজধানী ছিল বর্তমান কুমিল্লার দেবপর্বত। আর দ্বিতীয় দেব রাজবংশটি ছিল একটি হিন্দু বৈষ্ণব রাজবংশ যার রাজধানী ছিল ঢাকার বিক্রমপুর। শিলালিপি থেকে অষ্টম শতাব্দীর দেব রাজবংশের চারজন রাজার নাম পাওয়া যায়: শান্তিদেব, বীরদেব, আনন্দদেব ও ভবদেব। আনুমানিক ৭২০ খ্রিষ্টাব্দে মহারাজ আনন্দদেবের কুমিল্লার ময়নামতির এক তাম্রশাসন থেকে জানা যায় দেব রাজাগণ *শ্রী বাঙ্গালা মৃগাঙ্ক* উপাধি ব্যবহার করতেন যার অর্থ বাংলার চন্দ্র। দেব শাসন প্রকৃতপক্ষে শান্তি , সমৃদ্ধি , এবং সৃজনশীল শ্রেষ্ঠত্ব একটি নির্দিষ্ট সময়ের ছিল , এবং এই রাজ্যকালকে প্রাচীন বাংলার ' স্বর্ণযুগ ' মনোনীত করা যেতে পারে।

## রাজা
১১৫৬, ১১৫৮ ও ১১৬৫ শতাব্দে রাজা দামোদরদেব যে তিনটি তাম্রলিপি খোদাই করিয়েছিলেন (তাঁর রাজত্বের ৪র্থ, ৬ষ্ঠ ও ১৩শ বছরে) তা থেকেই এই রাজবংশের ইতিহাস জানা যায়। ১১৬৫ শতাব্দের দামোদরদেবের চট্টগ্রাম তাম্রলিপি থেকে এই রাজবংশের প্রথম তিন রাজার কথা জানা যায়।যদিও এই রাজবংশ সম্পর্কে অনেক কাল্পনিক কাহিনী আছে , তবে তার কোন শক্তিশালী প্রমাণ পাওয়া যায় না। এই রাজবংশের প্রথম রাজা ছিলেন পুরুষোত্তমদেব। তিনি ছিলেন গ্রাম-প্রধান বা "গ্রামণী"। তাঁর পুত্র মধুমথন বা মধুসূদন্দেব ছিলেন এই রাজবংশের প্রথম সার্বভৌম রাজা। তিনি "নৃপতি" উপাধি গ্রহণ করেছিলেন। তাঁর পুত্র ছিলেন ছিলেন বাসুদেব। বাসুদেবের পুত্র ছিলেন দামোদরদেব (শাসনকাল ১২৩১-৪৩ খ্রিস্টাব্দ) তিনি ছিলেন এই রাজবংশের সবচেয়ে শক্তিশালী রাজা। তিনি "অরিরাজ-চানূর-মাধব-সকল-ভূপতি-চক্রবর্তী" উপাধি গ্রহণ করেছিলে। কুমিল্লা তাম্রলিপি থেকে জানা যায়, তাঁর রাজ্য আধুনিক বাংলাদেশের কুমিল্লা-নোয়াখালী-চট্টগ্রাম অঞ্চলে প্রসারিত ছিল। পরবর্তীকালে "অরিরাজ-দনুজ-মাধব" দশরথদেব নামে এক রাজা এই রাজ্যকে বিক্রমপুর পর্যন্ত প্রসারিত করে সেখানেই রাজধানী স্থাপন করেন। তিনি এখানে একটি লেখ স্থাপন করেছিলেন। ইয়াহিয়া বিন আহমেদ তাঁর *তারিখ-ই-মুবারক শাহি* গ্রন্থে উল্লেখ করেন, তিনি (ইয়াহিয়া তাঁকে সোনারগাঁওয়ের দনুজ রায় বলে উল্লেখ করেন) ১২৮১ সালে গিয়াসুদ্দিন বলবনের সঙ্গে মিত্রতা স্থাপন করেছিলেন। পরবর্তীকালে তার ভাই বিক্রমাদিত্য দেব রাজ্যসীমার পূব অংশে স্থানান্তর করেন। নথিভুক্ত তথ্য থেকে এই পযন্ত জানা যায়।  

## আরও দেখুন
*পাল রাজবংশ
*বঙ্গের ইতিহাস
*ভারতের ইতিহাস

## তথ্যসূত্র

বিষয়শ্রেণী:হিন্দু রাজবংশ
বিষয়শ্রেণী:বঙ্গের রাজবংশ
বিষয়শ্রেণী:ঐতিহাসিক হিন্দু সাম্রাজ্য
বিষয়শ্রেণী:বাংলার ইতিহাস
বিষয়শ্রেণী:মধ্যযুগীয় ভারত
বিষয়শ্রেণী:ভারতের রাজবংশ
বিষয়শ্রেণী:বাংলার রাজবংশ
বিষয়শ্রেণী:মধ্যযুগীয় সাম্রাজ্য ও ভারতের রাজ্য
মুলুক হত্যা মামলা

**মুলুক হত্যা মামলা** হল ভারতের পশ্চিমবঙ্গ রাজ্যের বীরভূম জেলার বোলপুর শহরের কাছে মুলুকে কয়েকজন সিপিআই (এম) কর্মীর দ্বারা চার জন সিপিআই (এমএল) কর্মীর হত্যার ঘটনা। ১৯৮৭ সালের ১৯ নভেম্বর এই ঘটনাটি ঘটেছিল।

সেদিন সকালে গ্রামে সিপিআই (এম) একটি পদযাত্রার আয়োজন করেছিল। চারজন নকশালপন্থী  ক্ষেতমজুর খেতেই তাদের আক্রমণ করে। পদযাত্রায় অংশগ্রহণকারীরা তাদের লাঠি দিয়ে পিটিয়ে হত্যা করে। নিহতরা হলেন শেখ জিয়াউদ্দিন, শেখ মান্নান, সুধীর ঘোষ ও নির্মল ঘোষ। এঁরা ছিলেন সিপিআই (এমএল) দলের কানু সান্যাল গোষ্ঠীর সমর্থক।

২০০৯ সালের ৩১ মার্চ বীরভূমের জেলা জজ দীপক সাহা যায় ৪৬ জন সিপিআই (এম) ক্যাডারকে মুকুল হত্যা মামলায় যাবজ্জীবন কারাদণ্ডে দণ্ডিত করেন। এঁদের মধ্যে ছিলেন মুলুক গ্রাম পঞ্চায়েতের তৎকালীন সিপিআই (এম) উপপ্রধান আখতার শেখ, তৎকালীন সিপিআই (এম) পঞ্চায়েত সমিতি সদস্য রোশন আলি, তৎকালীন সিপিআই (এম) গ্রাম পঞ্চায়েত সদস্য মিস্ত্রি মুর্মু ও তৎকালীন সিপিআই (এম) শাখা সমিতি সচিব সইফুল রহমান। এছাড়া দুজন প্রাথমিক স্কুলশিক্ষক, রাজ্য বিদ্যুৎ পর্ষদের এক কর্মচারী ও একজন এনভিএক কর্মচারীও দোষী সাব্যস্ত হন। ৫৬ জনক্র চার্জশিট দেওয়া হয়েছিল। কিন্তু রায়দান কালে ১০ জন মারা গিয়েছিলেন। অভিযুক্তদের ভারতীয় দণ্ডবিধির ৩০২, ৩০৭ ও ১৪৯ ধারায় দোষী সাব্যস্ত করা হয়। তাদের প্রত্যেককে ৫০০০ টাকা জরিমানাও করা হয়।

## পাদটীকা

বিষয়শ্রেণী:পশ্চিমবঙ্গের ইতিহাস
বিষয়শ্রেণী:বীরভূম জেলা
বিষয়শ্রেণী:পশ্চিমবঙ্গে অপরাধ
বিষয়শ্রেণী:১৯৮৭-এ ভারত
বিষয়শ্রেণী:১৯৮০-এর দশকে পশ্চিমবঙ্গ
বিষয়শ্রেণী:ধারালো অস্ত্র দ্বারা মৃত্যু
বিষয়শ্রেণী:১৯৮৭-এ ভারতে খুন
শিলিগুড়ি পৌরসংস্থা

**শিলিগুড়ি পৌরসংস্থা** হল ভারতের পশ্চিমবঙ্গ রাজ্যের শিলিগুড়ি শহরের স্থানীয় স্বায়ত্তশাসন সংস্থা। ১৯৯৪ সালে শিলিগুড়ি পৌরসংস্থা গঠিত হয়েছিল।

## ইতিহাস
১৯৪৯ সালে শিলিগুড়ি পুরসভা গঠিত হয়। হিল কার্ট রোডে অবস্থিত প্রথম পুরভবনটি ছিল কাঠের তৈরি। প্রথম পুরপ্রধান ছিলেন শিলিগুড়ির তৎকালীন মহকুমা শাসক শচীন্দ্রমোহন গুহ। ১৯৯৪ সালে শিলিগুড়ি পুরসভাটিকে পৌরসংস্থার মর্যাদা দেওয়া হয়।

## এলাকা
শিলিগুড়ি পৌরসংস্থা দার্জিলিং ও জলপাইগুড়ি জেলার মধ্যে অবস্থিত। পৌরসংস্থার ৪৭টি ওয়ার্ডের মধ্যে ৩০ টি দার্জিলিং জেলার শিলিগুড়ি মহকুমা ও ১৭টি ওয়ার্ড জলপাইগুড়ি জেলার জলপাইগুড়ি সদর মহকুমার অধীনস্থ।
## ভাষা

## ধর্ম

*হিন্দু - ৪৭২১০৮
*মুসলিম - ২৭৫৫৯
*খ্রিস্টান - ৪৮৩২
*বৌদ্ধ - ৩৩৩১

## তথ্যসূত্র

বিষয়শ্রেণী:ভারতের পৌর নিগম
বিষয়শ্রেণী:শিলিগুড়ি
বিষয়শ্রেণী:পশ্চিমবঙ্গের পৌরসংস্থা
বিষয়শ্রেণী:জলপাইগুড়ি জেলা
বিষয়শ্রেণী:দার্জিলিং জেলা
বিষয়শ্রেণী:ভারতের পৌর এলাকা
বিষয়শ্রেণী:১৯৯৪-এ পশ্চিমবঙ্গে প্রতিষ্ঠিত
শিলিগুড়ি জলপাইগুড়ি উন্নয়ন পর্ষদ

**শিলিগুড়ি জলপাইগুড়ি উন্নয়ন পর্ষদ** হল ভারতের পশ্চিমবঙ্গ রাজ্যের শিলিগুড়ি-জলপাইগুড়ি অঞ্চলের উন্নয়ন পরিকল্পনা কার্যকার করার উদ্দেশ্যে গঠিত একটি সংস্থা। ১৯৮০ সালের এপ্রিল মাসে পশ্চিমবঙ্গ নগর ও গ্রামাঞ্চল (পরিকল্পনা ও উন্নয়ন) আইন ১৯৭৯ (পশ্চিমবঙ্গ আইন - ১৯৭৯-এর তেরো) বলে এই পর্ষদ গঠিত হয়।

## এলাকা
শিলিগুড়ি জলপাইগুড়ি উন্নয়ন পর্ষদের অধিভুক্ত এলাকার পরিমাণ ২৩২৭.১২ বর্গ কিলোমিটার। এবং ২০১১ সালের জনগণনা অনুসারে এই এলাকার জনসংখ্যা ২.০১ মিলিয়ন।

শিলিগুড়ি জলপাইগুড়ি উন্নয়ন পর্ষদের অধিভুক্ত এলাকাগুলি হল:
*সমগ্র জলপাইগুড়ি ও শিলিগুড়ি থানা,
*ফাঁসিদেওয়া থানার অন্তর্গত সব কটি মৌজা,
*দার্জিলিং জেলার খড়িবাড়ি ব্লক (সংরক্ষিত বনাঞ্চলগুলি ছাড়া),
*রাজগঞ্জ থানা,
*ময়নাগুড়ি থানার ১৪ নং মৌজা, (সদর মহকুমা, জলপাইগুড়ি জেলা)
*কোতয়ালি থানা (সদর মহকুমা, জলপাইগুড়ি জেলা, তিস্তা নদীর পশ্চিমাংশ সহ, সংরক্ষিত বনাঞ্চল বাদে) 
*মাল পুরসভা, মালবাজার সমষ্টি উন্নয়ন ব্লক, মাল থানা

## আরও দেখুন
* কলকাতা মহানগরীয় উন্নয়ন সংস্থা

## পাদটীকা

বিষয়শ্রেণী:দার্জিলিং জেলা
বিষয়শ্রেণী:শিলিগুড়ি
বিষয়শ্রেণী:জলপাইগুড়ি
বিষয়শ্রেণী:জলপাইগুড়ি জেলা
বিষয়শ্রেণী:পশ্চিমবঙ্গের রাজ্য সংস্থা
বিষয়শ্রেণী:গোর্খাল্যান্ড
বক্সা দুর্গ

**বক্সা দুর্গ** হল ভারতের পশ্চিমবঙ্গ রাজ্যের আলিপুরদুয়ার জেলায় অবস্থিত একটি অধুনা-পরিত্যক্ত দুর্গ। বক্সা জাতীয় উদ্যানে  উচ্চতায় এই দুর্গ অবস্থিত। জেলাসদর ও নিকটবর্তী শহর আলিপুরদুয়ারের থেকে এই দুর্গের দূরত্ব । ভারত ও তিব্বতের মধ্যে যে রেশম বাণিজ্য পথটি ভুটানের মধ্যে দিয়ে যেত, সেটির একাংশ রক্ষার জন্য ভুটান রাজারা এই দুর্গটি ব্যবহার করতেন। ১৯৫০ সালে চীন তিব্বত দখল করে নিলে, বহু শরণার্থী এই অঞ্চলে উপস্থিত হন। সেই সময় পরিত্যক্ত দুর্গটি শরণার্থী আশ্রয় শিবির হিসেবে ব্যবহৃত হয়েছিল।

## ইতিহাস

বক্সা দুর্গ কবে তৈরি হয়েছিল তা জানা যায় না। ব্রিটিশরা এই দুর্গ দখল করে নেওয়ার আগে এটি ছিল ভুটানের রাজা ও কোচবিহার রাজাদের যোগসূত্র।

### ব্রিটিশদের দুর্গ দখল
কোচবিহাররের রাজার আমন্ত্রণে ব্রিটিশরা এই দুর্গ দখল করে নেয়। ১৮৬৫ সালের ১১ নভেম্বর, সিঞ্চুলার চুক্তির অংশ হিসেবে আনুষ্ঠানিকভাবে দুর্গটি ব্রিটিশদের হাতে তুলে দেওয়া হয়। দুর্গটি আগে বাঁশের তৈরি ছিল। ব্রিটিশরা এটিকে পাথরের দুর্গে রূপান্তরিত করে। পরবর্তীকালে ১৯৩০-এর দশক অবধি দুর্গটি উচ্চ নিরাপত্তাযুক্ত কারাগার ও ডিটেনশন ক্যাম্প হিসেবে ব্যবহৃত হয়। আন্দামানের সেলুলার জেলের পর এটিই ছিল ব্রিটিশ ভারতের সবচেয়ে কুখ্যাত ও দুর্গম কারাগার।

### বন্দী বিপ্লবীরা
বিনা বিচারে বন্দী করে রাখার জন্যে পাহাড়ের ওপর দুর্গম এই স্থানকে বেছে নেয় ইংরেজরা। ১৯৩৭ সাল পর্যন্ত এখানে মোট বন্দী ছিলেন ৫২৫ জন। বন্দী বিপ্লবীরা একবার জেলের ভেতরে রবীন্দ্র জয়ন্তী পালন করেন, এবং কবিকে জন্মদিনের অভিনন্দন জানান। স্বয়ং রবীন্দ্রনাথ তখন দার্জিলিং অবস্থান করছিলেন। এ কথা জানতে পেরে তিনি তার প্রত্যুত্তর দেন এই বলে "অমৃতের পুত্র মোরা কাহারা শোনাল বিশ্বময়, আত্মবিসর্জন করি আত্মারে কে জানিল অক্ষয়"। হিজলী জেলে গুলিচালনার প্রতিবাদে বক্সায় বন্দী বিপ্লবীরা অনশন করেছেন।  প্রমথ ভৌমিক, জ্ঞান চক্রবর্তী, কৃষ্ণপদ চক্রবর্তী প্রমুখ অনুশীলন সমিতি ও যুগান্তর দলের জাতীয়তাবাদী বিপ্লবীদের এই দুর্গে ১৯৩০-এর দশক অবধি বন্দী করে রাখা হয়েছিল। পরবর্তীকালেও কবি সুভাষ মুখোপাধ্যায়, বিনয় চৌধুরী, সতীশচন্দ্র পাকড়াশী, ননী ভৌমিক, পারভেজ শাহেদী, চিন্মোহন সেহানবীশ প্রমুখ কমিউনিস্ট বিপ্লবী ও বুদ্ধিজীবী এই দুর্গে বন্দী ছিলেন ১৯৫০-এর দশকে।

### তিব্বতি শরণার্থী সমস্যা
চীনের তিব্বত দখলের আগে দ্রেপুং ছিল তিব্বতের সবচেয়ে বিখ্যাত বৌদ্ধ মঠগুলির একটি। এই মঠে ১০,০০০ সন্ন্যাসী বাস করতেন। ১৯৫৯ সালের মার্চ মাসে তিব্বতি জনতাকে অবদমিত করে এই মঠ দখল করে নেয়। মাত্র কয়েকশো সন্ন্যাসী ভারতে পালিয়ে আসতে সক্ষম হন। তিব্বতের বিভিন্ন প্রান্তের প্রতিনিধি এই সন্ন্যাসীরা প্রথমে বক্সা দুর্গের বনাঞ্চলে ঘেরা পূর্বতন জেলখানায় একটি সন্ন্যাসীদের পঠনপাঠনের কেন্দ্র ও শরণার্থী শিবির স্থাপন করেন।

১৯৬৬ সালে ভারতের বিদেশ মন্ত্রক বক্সা দুর্গে আশ্রয় নেওয়া শরণার্থীদের জন্য একটি ভাল বাসস্থানের ব্যবশা করে দেন। শরণার্থীরা প্রথমে নতুন জায়গায় যেতে অনিচ্ছুক হলেও, দলাই লামার বার্তা পেয়ে ভবিষ্যতের কথা ভেবে তারা রাজি হন। ১৯৭১ সালে তারা কর্ণাটক রাজ্যের বাইলাকুপে ও মুন্দগদে চলে যান।

## ট্রেকিং
বক্সা দুর্গ থেকে নিম্নলিখিত ট্রেকিং পথগুলি গিয়েছে:
*সান্তালাবাড়ি থেকে বক্সা দুর্গ 
*বক্সা দুর্গ থেকে রোভার্স পয়েন্ট 
*সান্তালাবাড়ি থেকে রুপাং উপত্যকা 
*বক্সা দুর্গ থেকে লেপচাখা 
*বক্সা দুর্গ থেকে চুনাভাতি 

## পাদটীকা

বিষয়শ্রেণী:পশ্চিমবঙ্গের দুর্গ
বিষয়শ্রেণী:পশ্চিমবঙ্গের জাদুঘর
বিষয়শ্রেণী:আলিপুরদুয়ার জেলা
বিষয়শ্রেণী:এশিয়ায় ব্রিটিশ ঔপনিবেশিক কারাগার
বিষয়শ্রেণী:আলিপুরদুয়ার জেলার দর্শনীয় স্থান
বিধাননগর পুলিশ কমিশনারেট

**বিধাননগর পুলিশ কমিশনারেট** বা **বিধাননগর সিটি পুলিশ** হল ভারতের পশ্চিমবঙ্গ রাজ্যের রাজধানী কলকাতা শহরের উত্তর ও উত্তর-পূর্ব অঞ্চলের বিধাননগর ও সংলগ্ন এলাকার শান্তিরক্ষার দায়িত্বপ্রাপ্ত একটি পুলিশ বাহিনী। ২০১২ সালের ২০ জানুয়ারি বিধাননগর পুলিশ কমিশনারেট গঠিত হয়। এই কমিশনারেট পশ্চিমবঙ্গ স্বরাষ্ট্র মন্ত্রকের প্রশাসনিক নিয়ন্ত্রণাধীন এবং পশ্চিমবঙ্গ পুলিশের একটি অংশ। উত্তর চব্বিশ পরগনা পুলিশ জেলাকে দ্বিখণ্ডিত করে নয়টি থানা নিয়ে এই কমিশনারেট গঠিত হয়। রাজীব কুমার এই কমিশনারেটের প্রথম পুলিশ কমিশনার।

## গঠন ও এক্তিয়ারভুক্ত এলাকা
বিধাননগর পুলিশ কমিশনারেটের প্রধান কার্যালয় বিধাননগরে অবস্থিত। এই কমিশনারেট তিন ভাগে বিভক্ত। যথা: বিধাননগর, বিমানবন্দর ও নিউ টাউন।  কমিশনারেটের এক্তিয়ারভুক্ত এলাকার আয়তন ১৪৬.৩৪ বর্গ কিলোমিটার। পনেরোটি থানা এই কমিশনারেটের আওতাধীন।

## থানা
***১. বিধাননগর উত্তর থানা**
***২. বিধাননগর দক্ষিণ থানা**
***৩. বিধাননগর পূর্ব থানা**
***৪. ইলেকট্রনিক্স কমপ্লেক্স থানা**
***৫. [[লেকটাউন, কলকাতা|লেকটাউন]] থানা**
***৬. [[বাগুইআটি]] থানা**
***৭. [[নিউ টাউন, কলকাতা|নিউ টাউন]] থানা**
***৮. এয়ারপোর্ট থানা**
***৯. [[নেতাজি সুভাষচন্দ্র বসু আন্তর্জাতিক বিমানবন্দর]] থানা**
***১০. নারায়ণপুর থানা**
***১১. রাজারহাট থানা**
***১২. ইকো পার্ক থানা**
***১৩. টেকনো সিটি থানা**
***১৪. বিধাননগর মহিলা থানা**
***১৫. বিধাননগর সাইবার থানা**

## আরও দেখুন
* ব্যারাকপুর পুলিশ কমিশনারেট
* হাওড়া পুলিশ কমিশনারেট
* কলকাতা পুলিশ

## বহিঃসংযোগ
* Official website

## পাদটীকা

বিষয়শ্রেণী:পশ্চিমবঙ্গ সরকার
বিষয়শ্রেণী:পশ্চিমবঙ্গ পুলিশ
বিষয়শ্রেণী:২০১২-এ পশ্চিমবঙ্গে প্রতিষ্ঠিত
বিষয়শ্রেণী:বিধাননগর
বিষয়শ্রেণী:২০১২-এ প্রতিষ্ঠিত সরকারি সংস্থা
তন্ত্রসার (শৈব ধর্মগ্রন্থ)

*'তন্ত্রসার* হল হিন্দুধর্মের ত্রিক বা কাশ্মীর শৈব দর্শনের একটি ধর্মগ্রন্থ। এটি উক্ত সম্প্রদায়ের সবচেয়ে গুরুত্বপূর্ণ ঐতিহাসিক ব্যক্তিত্ব অভিনবগুপ্তের লেখা। এটিকে অভিনবগুপ্তের বিখ্যাত গ্রন্থ তন্ত্রলোকের একটি সংস্করণ বলে মনে করা হয়।

## আরও দেখুন
*তন্ত্রলোক

## পাদটীকা

## তথ্যসূত্র
*

বিষয়শ্রেণী:হিন্দু তন্ত্র
বিষয়শ্রেণী:শৈব ধর্মগ্রন্থ
বিষয়শ্রেণী:কাশ্মীর শৈববাদ
কলকাতা উন্নয়ন সংস্থা

**কলকাতা উন্নয়ন সংস্থা** (আগেকার নাম **ক্যালকাটা ইমপ্রুভমেন্ট ট্রাস্ট** বা **সিআইটি**) হল পশ্চিমবঙ্গ সরকারের নগরোন্নয়ন মন্ত্রকের অধীনস্থ একটি বিধিবদ্ধ সংস্থা। এটি কলকাতার সবচেয়ে পুরনো নগরোন্নয়ন সংস্থা।

১৯১২ সালে সরকার-নিযুক্ত একটি কমিশনের সুপারিশ এবং জনসাধারণের মতামতের পরিপ্রেক্ষিতে ক্যালকাটা ইমপ্রুভমেন্ট ট্রাস্ট আইন, ১৯১১ বলে এই সংস্থাটি স্থাপিত হয়। এই সংস্থার উদ্দেশ্য ছিল কলকাতার বিস্তার ঘটানো ও উন্নয়নের কাজ চালানো। ২০১১ সালে পশ্চিমবঙ্গের পুর ও নগরোন্নয়ন মন্ত্রী ঘোষণা করেছিলেন কলকাতা উন্নয়ন সংস্থা কলকাতা পৌরসংস্থার সঙ্গে মিশে যাবে।

## পাদটীকা

## বহিঃসংযোগ
* Kolkata Improvement Trust

বিষয়শ্রেণী:কলকাতার প্রশাসন
বিষয়শ্রেণী:পশ্চিমবঙ্গ সরকার
বিষয়শ্রেণী:১৯১১-এ ব্রিটিশ ভারতে প্রতিষ্ঠিত
বিষয়শ্রেণী:কলকাতা সরকার
বিষয়শ্রেণী:কলকাতা ভিত্তিক সংগঠন
বিষয়শ্রেণী:পশ্চিমবঙ্গের রাজ্য সংস্থা
ব্যাঙ্ক অব ক্যালকাটা

**ব্যাঙ্ক অফ ক্যালকাটা** (বর্তমান ভারতীয় স্টেট ব্যাঙ্ক) ছিল ভারতের প্রথম ব্যাঙ্ক। প্রধানত টিপু সুলতান ও মারাঠাদের বিরুদ্ধে যুদ্ধে জেনারেল ওয়েলেসলিকে অর্থসাহায্যের জন্যই ১৮০৬ সালের ২ জুন এই ব্যাঙ্ক প্রতিষ্ঠিত হয়। ১৮০৯ সালের ২ জানুয়ারি এই ব্যাঙ্কের নাম পালটে রাখা হয় **ব্যাঙ্ক অফ বেঙ্গল**।

## ইতিহাস

রেঙ্গুন (১৮৬১), পাটনা (১৮৬২), মির্জাপুর (১৮৬২) ও বারাণসীতে (১৮৬২) এই ব্যাঙ্কের শাখা স্থাপিত হয়। ব্যাঙ্ক অফ বেঙ্গল সুপরিচিত হয়ে ওঠার পর ব্যাঙ্ক কর্তৃপক্ষ ঢাকায় ব্যাঙ্কের শাখা স্থাপনে উদ্যোগী হন। এরপরই ১৯৪৬ সালে প্রতিষ্ঠিত ঢাকা ব্যাঙ্ক ও ব্যাঙ্ক অফ বেঙ্গল সংযুক্ত হয় ১৮৬২ সালে। এরপর কানপুরেও ব্যাঙ্ক অফ বেঙ্গলের একটি শাখা স্থাপিত হয়।

ব্যাংকটি ঝুঁকিপূর্ণ ছিল এবং তিন মাসেরও বেশি সময় ধরে ঋণ দেবে না, যার ফলে স্থানীয় ব্যবসায়ীরা, ব্রিটিশ ও ভারতীয় উভয়ই বেসরকারী ব্যাংক চালু করেছিল, যার মধ্যে অনেকগুলি ব্যর্থ হয়েছিল। সবচেয়ে বড় ব্যাংক ব্যর্থতা ছিল ইউনিয়ন ব্যাংক লিমিটেড (১৮২৯-১৮৪৮) যা ব্রিটিশ কোম্পানীর সাথে অংশীদারিত্বে দ্বারকানাথ ঠাকুর দ্বারা প্রতিষ্ঠিত হয়েছিল।

১৯২১ সালে ব্যাঙ্ক অফ বোম্বাই ও ব্যাঙ্ক অফ মাদ্রাজ — এই দুখানি প্রেসিডেন্সি ব্যাঙ্ক ব্যাঙ্ক অফ বেঙ্গলের সঙ্গে মিশে যায় এবং ইম্পিরিয়াল ব্যাঙ্ক অফ ইন্ডিয়া গঠিত হয়। স্বাধীন ভারতের কেন্দ্রীয় ব্যাঙ্কিং সংস্থা ভারতীয় রিজার্ভ ব্যাঙ্ক ১৯৫৫ সালের ৩০ এপ্রিল ইম্পিরিয়াল ব্যাঙ্ক অফ ইন্ডিয়া অধিগ্রহণ করে নেয় এবং এই ব্যাঙ্কের নামকরণ করা হয় "স্টেট ব্যাঙ্ক অফ ইন্ডিয়া"।

## তথ্যসূত্র

;Sources
*http://www.tribuneindia.com/2005/20050626/spectrum/main1.htm 200 years and going strong, The Tribune.  Accessed 2006-09-08.

## আরও পড়ুন

**The Evolution of the State Bank of India, Volume 1 — The Roots 1806-1876* by Amiya Kumar Bagchi http://www.hindu.com/br/2007/04/03/stories/2007040300301600.htm

বিষয়শ্রেণী:ভারতের বিলুপ্ত ব্যাংক
বিষয়শ্রেণী:কলকাতার ইতিহাস
বিষয়শ্রেণী:বাংলার ইতিহাস
বিষয়শ্রেণী:১৮০৬-এ ব্রিটিশ ভারতে প্রতিষ্ঠিত
বিষয়শ্রেণী:বেঙ্গল প্রেসিডেন্সি
বিষয়শ্রেণী:১৮০৬-এ প্রতিষ্ঠিত ভারতীয় কোম্পানি
পশ্চিমবঙ্গ রাজ্য বিদ্যুৎ বণ্টন সংস্থা

**পশ্চিমবঙ্গ বিদ্যুৎ বণ্টন সংস্থা** হল ভারতের পশ্চিমবঙ্গ রাজ্যের রাজ্য বিদ্যুৎ পর্ষদের অধীনস্থ একটি বিদ্যুৎ বণ্টন সংস্থা। ২০০৭ সালে এই সংস্থা প্রতিষ্ঠিত হয়। রাজ্যের ৯৬ % বিদ্যুৎ এই সংস্থার মাধ্যমে সরবরাহ করা হয়। এক কোটিরও বেশি গ্রাহক এই সংস্থার পরিষেবা পেয়ে থাকেন। ২০১০-১১ অর্থবর্ষে এই সংস্থা  লাভ করেছিল।

## পুরস্কার
* পাওয়ার ইন্ডিয়া ২০০৮ এক্সিলেন্স অ্যাওয়ার্ড
* চতুর্থ ভারতীয় বিদ্যুৎ শীর্ষ সম্মেলন পুরস্কার, ২০১০
ইন্ডিয়া টেক-এক্সিলেন্স অ্যাওয়ার্ড, ২০১০

## তথ্যসূত্র

বিষয়শ্রেণী:পশ্চিমবঙ্গের অর্থনীতি
বিষয়শ্রেণী:২০০৭-এ পশ্চিমবঙ্গে প্রতিষ্ঠিত
বিষয়শ্রেণী:২০০০-এ প্রতিষ্ঠিত ভারতীয় কোম্পানি
বিষয়শ্রেণী:পশ্চিমবঙ্গের রাজ্য সংস্থা
বিষয়শ্রেণী:কলকাতা ভিত্তিক কোম্পানি
১৯৯০ বানতলা ধর্ষণ মামলা

১৯৯০ সালের ৩০ মে গোসাবা রাঙাবেড়িয়া থেকে ফেরার পথে বানতলা রোডে একদল দুষ্কৃতির হাতে পশ্চিমবঙ্গ সরকারের দুই মহিলা স্বাস্থ্য আধিকারিক ও একজন ইউনিসেফের আধিকারিক ধর্ষিতা হন। দুষ্কৃতিদের বাধা দিতে গিয়ে একজন আধিকারিক ও তাদের গাড়ির চালক নিহত হন।

## ঘটনা
১৯৯০ সালের ৩০ মে গোসাবায় একটি টীকাকরণ কর্মসূচি সেরে তিন জন স্বাস্থ্য আধিকারিকের একটি দল কলকাতায় ফিরছিলেন। এই দলে ছিলেন পশ্চিমবঙ্গ সরকারের স্বাস্থ্য মন্ত্রকের অতিরিক্ত জেলা গণমাধ্যম বিভাগের উপ-আধিকারিক অনিতা দেওয়ান, স্বাস্থ্য মন্ত্রকের উচ্চপদস্থ আধিকারিক উমা ঘোষ এবং ইউনিসেফের বিশ্ব স্বাস্থ্য সংস্থার নতুন দিল্লি কার্যালয়ের প্রতিনিধি রেণু ঘোষ। সন্ধ্যা সাড়ে ছটা নাগাদ যখন তারা ইস্টার্ন মেট্রোপলিটান বাইপাসের কাছে বানতলায় পৌঁছান তখন ৪-৫ জন যুবক স্থানীয় ক্লাবের কাছে তাদের গাড়ি থামাতে বাধ্য করে। গাড়ির চালক অবনী নাইয়া তাদের পাশ কাটিয়ে গাড়ি নিয়ে পালাতে গেলে নিয়ন্ত্রণ হারিয়ে গাড়িটি উলটে যায়। এই সময় আরও ১০-১২ জনের একটি দল সেখানে উপস্থিত হয়। তারা গাড়ির একজন আধিকারিককে টেনে বার করে। আগের দলটি অন্য দুই আধিকারিককে বার করে। গাড়ির চালক তাদের বাধা দিতে যান, কিন্তু ব্যর্থ হন। দলটি গাড়ির চালককে হত্যা করার চেষ্টা করে এবং গাড়িটিতে আগুন লাগিয়ে দেয়। আধিকারিকদের কাছের একটি ধানক্ষেতে নিয়ে গিয়ে গণধর্ষণ করা হয়। একজন আধিকারিক তাদের বাধা দিতে যান। ধর্ষকরা তাকে হত্যা করে।

রাত সাড়ে এগারোটা নাগাদ পুলিশ গিয়ে আধিকারিকদের নগ্ন দেহ উদ্ধার করে। তাদের ক্যালকাটা ন্যাশানাল মেডিক্যাল কলেজের আপদকালীন বিভাগে ভর্তি করা হয়ে। প্রথম দিকে তাদের মৃত মনে করা হয়ে হয়েছিল। কিন্তু দুজন বেঁচে ছিলেন। তাদের চিকিৎসা শুরু হয়। একজন মহিলা ডাক্তার জনৈক আধিকারিকের যোনিতে একটি ধাতব টর্চ দেখে অজ্ঞান হয়ে যান।

আহত ড্রাইভার অবনী নাইয়াকে এসএসকেএম হাসপাতালে ভর্তি করা হয়। তার দেহে ভারী অস্থের ৪৩টি আঘাতের চিহ্ন পাওয়া যায়।  আক্রমণকারীরা তার পুরুষাঙ্গটি পিষে দিয়েছিল। ১৯৯০ সালের ৪ জুন, সকাল ৫টা ৪০ মিনিটে তিনি মারা যান। স্বাস্থ্য মন্ত্রকের প্রশিক্ষণরত স্বাস্থ্য আধিকারিক ডাঃ বিশ্বনাথ কাহালি তার অটপসি করেছিলেন।

## তদন্ত
পশ্চিমবঙ্গের তৎকালীন স্বাস্থ্যমন্ত্রী প্রশান্ত সুর ধর্ষকদের পক্ষ নিয়ে বলেছিলেন, তারা আধিকারিকদের শিশুপাচারকারী মনে করে আক্রমণ করেছিল। তৎকালীন মুখ্যমন্ত্রী জ্যোতি বসু এই ঘটনা সম্পর্কে বলেছিলেন, ধর্ষণের ঘটনা খুবই স্বাভাবিক। রাজ্যে এই বীভতস ঘটনা আলোড়ন ও তীব্র সমালোচনা সৃষ্টি করে।

## পাদটীকা

বিষয়শ্রেণী:পশ্চিমবঙ্গে অপরাধ
বিষয়শ্রেণী:দক্ষিণ চব্বিশ পরগনা জেলা
বিষয়শ্রেণী:পশ্চিমবঙ্গের ইতিহাস
বিষয়শ্রেণী:ভারতে ধর্ষণ
বিষয়শ্রেণী:ভারতে যৌন অপরাধ
বিষয়শ্রেণী:১৯৯০-এর দশকে পশ্চিমবঙ্গ
বিষয়শ্রেণী:নারীর প্রতি সহিংসতার ঘটনা
শোভাবাজার লাল মন্দির

**লাল মন্দির** হল ভারতের পশ্চিমবঙ্গ রাজ্যের রাজধানী কলকাতা শহরের শোভাবাজার অঞ্চলে অবস্থিত একটি কালীমন্দির। কথিত আছে, শোভাবাজারের রাজা এই মন্দির প্রতিষ্ঠা করেছিলেন। এই মন্দিরটি কলকাতা চিত্তরঞ্জন অ্যাভিনিউয়ের মধ্যস্থলে অবস্থিত।

## পাদটীকা

বিষয়শ্রেণী:কলকাতার হিন্দু মন্দির
বিষয়শ্রেণী:পশ্চিমবঙ্গের কালীমন্দির
বিষয়শ্রেণী:গৌড়ীয় স্থাপত্য
একবার বিদায় দে মা ঘুরে আসি

**একবার বিদায় দে মা ঘুরে আসি** একটি বাংলা দেশাত্মবোধক গান। গানটি রচনা ও সুর করেন বাঁকুড়ার লোককবি পীতাম্বর দাস, এটি ভারতীয় ব্রিটিশ বিরোধী আন্দোলনের অন্যতম বিপ্লবী ক্ষুদিরাম বসুর সম্মানে রচিত। এই বাংলা দেশাত্মবোধক গানটি রচনা ও সুর করেন বাঁকুড়ার লোককবি পীতাম্বর দাস ।"

ভারতে ক্ষুদিরাম বসু বিশেষ সম্মানের সঙ্গে স্মরিত হন স্বাধীনতা সংগ্রামে তার অবদানের জন্য। তাই এই গানটি আজও এখানে জনপ্রিয়। ১৯৬৬ সালে মুক্তিপ্রাপ্ত *সুভাষচন্দ্র* চলচ্চিত্রে এই গানটি প্রয়োগ করা হয়েছিল। সেখানে গানটির নেপথ্য শিল্পী ছিলেন লতা মঙ্গেশকর।

## প্রেক্ষাপট
ক্ষুদিরাম বসু ছিলেন প্রথম বাঙালি বিপ্লবী যাকে ব্রিটিশ সরকার ফাঁসি দিয়েছিল। ক্ষুদিরাম ভারত থেকে ব্রিটিশ শাসন উৎখাত করার জন্য সশস্ত্র বিপ্লবে অংশ নিয়েছিলেন। ১৯০৮ সালের ১১ আগস্ট তার ফাঁসির নির্দেশ কার্যকর হয়। ফাঁসির সময় তার বয়স ছিল ১৮ বছর। তার ফাঁসি উপলক্ষে তাকে বিদায় জানানোর জন্য এই গানটি রচিত হয়েছিল।

## বিষয়বস্তু
ক্ষুদিরাম বসুর ফাঁসি উপলক্ষে প্রথম পুরুষে আখ্যানকবিতার আকারে এই দ্ব্যর্থবোধক গানটি রচিত। এটি শুনলে মনে হয় ক্ষুদিরাম একাধারে নিজের মা এবং দেশজননীর কাছে বিদায় চাইছেন।

## গানের কথা

একবার বিদায় দে মা ঘুরে আসি।
হাসি হাসি পরব ফাঁসি দেখবে ভারতবাসী।

কলের বোমা তৈরি করে
দাঁড়িয়েছিলাম রাস্তার ধারে মাগো,
বড়লাটকে মারতে গিয়ে
মারলাম আরেক ইংলন্ডবাসী।

হাতে যদি থাকতো ছোরা
তোর ক্ষুদি কি পড়তো ধরা মাগো
রক্ত-মাংস এক করিতাম
দেখতো জগতবাসী

শনিবার বেলা দশটার পরে
জজকোর্টেতে লোক না ধরে মাগো
হল অভিরামের দ্বীপচালান মা ক্ষুদিরামের ফাঁসি

বারো লক্ষ তেত্রিশ কোটি
রইলো মা তোর বেটা বেটি মাগো
তাদের নিয়ে ঘর করিস মা
মোদের করিস দাসী

দশ মাস দশদিন পরে
জন্ম নেব মাসির ঘরে মাগো
তখন যদি না চিনতে পারিস
দেখবি গলায় ফাঁসি।



## পাদটীকা

বিষয়শ্রেণী:ভারতীয় দেশাত্মবোধক গান
বিষয়শ্রেণী:বাংলা দেশাত্মবোধক গান
বিষয়শ্রেণী:বাংলা লোকসাহিত্য
বিষয়শ্রেণী:বাংলা ভাষার গান
বিষয়শ্রেণী:বাঙালি সংস্কৃতি
বিষয়শ্রেণী:লতা মঙ্গেশকরের গান
২০০৭ কলকাতা দাঙ্গা

২০০৭ সালের ২১ নভেম্বর কলকাতা শহরে **২০০৭ কলকাতা দাঙ্গা** ঘটেছিল। এই দিন অল ইন্ডিয়া মাইনরিটি ফোরামের ছত্রছায়ায় কয়েকজন প্রতিবাদকারী তসলিমা নাসরিনকে কলকাতায় থাকতে না দেওয়ার দাবিতে মধ্য কলকাতা অঞ্চলের একটি বড়ো অংশ অবরোধ করে এবং সহিংস দাঙ্গার পরিস্থিতি সৃষ্টি করে। সেই দিন সন্ধ্যায় পশ্চিমবঙ্গ সরকার শহরে সেনা মোতায়েন করে দেয়।

## প্রেক্ষাপট
১৭ অগস্ট কলকাতার মুসলমান ধর্মযাজকেরা বাংলাদেশি লেখক তসলিমা নাসরিনকে হত্যার ফতোয়া জারি করেছিলেন।

## ঘটনা
এই দাঙ্গার সময় কলকাতার বিভিন্ন টেলিভিশন চ্যানেলের সাংবাদিকরা দাঙ্গাকারীদের ছোঁড়া পাথরের ঘায়ে আহত হয়েছিলেন। দাঙ্গাকারীরা ভারতের কমিউনিস্ট পার্টি (মার্ক্সবাদী)র দুটি পার্টি অফিসে আগুন লাগিয়ে দেয়। এই দাঙ্গার ফলে মধ্য কলকাতার শিয়ালদহ, মল্লিকবাজার, সি.আই.টি রোড, আলিমুদ্দিন স্ট্রিট, পদ্মপুকুর, মৌলালি ও এন্টালি এলাকায় যানবাহন স্তব্ধ হয়ে যায়।

কলকাতার রাস্তাগুলি রণক্ষেত্রের আকার নিলে পশ্চিমবঙ্গ সরকার ছয় কোম্পানি সেনা মোতায়েন করে। দুপুর তিনটে নাগাদ দুই কোম্পানি সেনা শহরে ফ্ল্যাগ মার্চ শুরু করে। প্রত্যেক কোম্পানিতে ১০০ থেকে ১২০ জন জওয়ান ছিলেন। কিছুক্ষণ পরেই আরও চার কোম্পানি সেনা মোতায়েন করা হয়।

## প্রতিক্রিয়া
এই ঘটনার দুই মাস পরে, ধর্মমুক্ত মানববাদী মঞ্চ নামে ধর্মনিরপেক্ষ মুসলমানদের একটি সংস্থা কলকাতা প্রেস ক্লাবে একটি সাংবাদিক সম্মেলন করে তসলিমা নাসরিনকে কলকাতা ছেড়ে যেতে বাধ্য করার প্রতিবাদ জানায়।

## পাদটীকা

বিষয়শ্রেণী:ভারতে ধর্মীয়ভাবে অনুপ্রাণিত সহিংসতা
বিষয়শ্রেণী:ভারতে দাঙ্গা ও নাগরিক নৈরাজ্য

বিষয়শ্রেণী:ইসলাম ও সহিংসতা
বিষয়শ্রেণী:পশ্চিমবঙ্গে ধর্মীয় দাঙ্গা
বিষয়শ্রেণী:পশ্চিমবঙ্গে অপরাধ
বিষয়শ্রেণী:দাঙ্গা
বিষয়শ্রেণী:বাঙালি হিন্দু গণহত্যা
বিষয়শ্রেণী:কলকাতায় অপরাধ
টেগোর গার্ডেন মেট্রো স্টেশন

**টেগোর গার্ডেন** () হল দিল্লি মেট্রোর ব্লু লাইনের একটি স্টেশন। স্টেশনটি রবীন্দ্রনাথ ঠাকুরের নামাঙ্কিত। ২০০৫ সালের ৩১ ডিসেম্বর চালু হওয়া এই স্টেশনটি একটি উড়াল স্টেশন। এর আগের স্টেশনটি হল রাজৌরি গার্ডেন এবং পরবর্তী স্টেশন হল সুভাষ নগর।

## পাদটীকা

বিষয়শ্রেণী:দিল্লি মেট্রো স্টেশন
বিষয়শ্রেণী:রবীন্দ্রনাথ ঠাকুরের স্মারক
বিষয়শ্রেণী:২০০৫-এ চালু রেলওয়ে স্টেশন
পশ্চিমবঙ্গ বিধান পরিষদ

**পশ্চিমবঙ্গ বিধান পরিষদ** ছিল পূর্বতন দ্বিকক্ষীয় পশ্চিমবঙ্গ আইনসভার উচ্চকক্ষ। ১৯৫২ সালে এটি চালু হয়। এই কক্ষে ৯৮ জন সদস্য ছিল তার মেয়াদ ৬ বছর ছিল।

১৯৬৯ সালের ২১ মার্চ পশ্চিমবঙ্গ বিধানসভায় বিধান পরিষদ অবলুপ্তির একটি প্রস্তাব পাস হয়। এরপর ভারতীয় সংসদে পশ্চিমবঙ্গ বিধান পরিষদ (অবলুপ্তি) আইন, ১৯৬৯ পাস হয়। ১৯৬৯ সালের ১ অগস্ট এই পরিষদ অবলুপ্ত হয়। ২০১১ সালে সর্বভারতীয় তৃণমূল কংগ্রেস সরকার পুনরায় এই পরিষদ গঠনের পরিকল্পনা গ্রহণ করে। ২০২১ এর পশ্চিমবঙ্গের বিধানসভা নির্বাচনের তালিকা প্রকাশ করতে গিয়ে পশ্চিমবঙ্গের বিদায়ী মুখ্যমন্ত্রী তথা তৃণমূল কংগ্রেসের প্রধান মমতা বন্দ্যোপাধ্যায় আবারও ভোটে জিতলে পরে বিধান পরিষদ গঠন করবেন বলে প্রতিশ্রুতি দেন।

## পাদটীকা

বিষয়শ্রেণী:পশ্চিমবঙ্গ সরকার
বিষয়শ্রেণী:১৯৫২-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের রাজনৈতিক ইতিহাস
বিষয়শ্রেণী:ভারতের বিলুপ্ত উচ্চকক্ষ
বিষয়শ্রেণী:১৯৬৯-এ ভারতে বিলুপ্ত
মেট্রো সিনেমা

**মেট্রো সিনেমা** হল ভারতের পশ্চিমবঙ্গ রাজ্যের রাজধানী কলকাতা শহরের এসপ্ল্যানেড অঞ্চলে জওহরলাল নেহেরু রোডে অবস্থিত একটি ইউনিপ্লেক্স সিনেমা হল ও ঐতিহ্যবাহী ভবন। মেট্রো-গোল্ডউইন-মেয়র এই হলের মালিক।

## ইতিহাস
মেট্রো-গোল্ডউইন-মেয়র কলকাতায় তাদের চলচ্চিত্রের বিপণনের জন্য এই সিনেমা হল তৈরির পরিকল্পনা করেছিল। ১৯৩৪ সালে নিউ ইয়র্কের টমার ল্যাম্ব (স্কটিশ বংশোদ্ভুত) এই হলের নকশা প্রস্তুত করেন। ১৯৩৫ সালে এই হল চালু হয়। *ওয়ে আউট ওয়েস্ট* সিনেমাটি এই হলে প্রদর্শিত প্রথম সিনেমা। ১৯৪০-এর দশকে লাইটহাউস হল নির্মিত হওয়ার আগে মেট্রোই ছিল কলকাতার আধুনিকতম সিনেমা হল।

## মাল্টিপ্লেক্সে পরিবর্তন
২০১২ সালের জুন মাসে কলকাতা পৌরসংস্থার হেরিটেজ কমিশন এই হলটিকে মাল্টিপ্লেক্সে পরিণত করার একটি প্রকল্প গ্রহণ করে।

## আরও দেখুন
* প্রিয়া সিনেমা

## পাদটীকা

## বহিঃসংযোগ

* 

বিষয়শ্রেণী:কলকাতার প্রেক্ষাগৃহ
রবীন্দ্রনাথ ঠাকুর আন্তর্জাতিক পুরস্কার

**রবীন্দ্রনাথ ঠাকুর আন্তর্জাতিক পুরস্কার** বা **টেগোর অ্যাওয়ার্ড** হল নোবেল পুরস্কার-জয়ী কবি রবীন্দ্রনাথ ঠাকুরের (১৮৬১-১৯৪১) জন্ম-সার্ধশতবর্ষ উপলক্ষে চালু করা একটি আন্তর্জাতিক পুরস্কার। ২০১১ সাল থেকে সাংস্কৃতিক সংহতি, বিশ্বজনীনতা ও সৃষ্টিশীল পদ্ধতিতে সাংস্কৃতিক সম্প্রীতির মূল্য রক্ষণাবেক্ষণের জন্য ভারত সরকার এই পুরস্কার প্রবর্তন করে।  এই পুরস্কারের অর্থমূল্য ভারতীয় মুদ্রায় এক কোটি টাকা। সেই সঙ্গে একটি মানপত্র এবং ঐতিহ্যবাহী প্রথায় নির্মিত একটি স্মারক দেওয়া হয়। ২০১২ সালে ভারতের রাষ্ট্রপতি প্রণব মুখোপাধ্যায় সেতারশিল্পী রবি শংকরকে এই পুরস্কার প্রদান করেন। এই পুরস্কার গ্রহণের আগেই রবি শংকরের মৃত্যু হয়। তার হয়ে তার স্ত্রী সুকন্যা শংকর এই পুরস্কার গ্রহণ করেন।

সংগীয়-আয়োজক জুবিন মেহতা ২০১৩ সালে রবীন্দ্রনাথ ঠাকুর পুরস্কার পান। এই বছর ৬ সেপ্টেম্বর নতুন দিল্লির রাষ্ট্রপতি ভবনে রাষ্ট্রপতি প্রণব মুখোপাধ্যায় তাকে এই পুরস্কার অর্পণ করেন।

২০১৫ সালে বাংলাদেশের রবীন্দ্রচর্চার সূতিকাগার ও বিখ্যাত সাংস্কৃতিক সংগঠন ছায়ানট এই আন্তর্জাতিক পুরস্কার লাভ করে।
## প্রাপক

## পাদটীকা

বিষয়শ্রেণী:ভারতীয় পুরস্কার
বিষয়শ্রেণী:রবীন্দ্রনাথ ঠাকুরের স্মারক
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
বিষয়শ্রেণী:২০১১-এ ভারতে প্রতিষ্ঠিত
অযোধ্যা পাহাড়

**অযোধ্যা পাহাড়** হল ভারতের পশ্চিমবঙ্গ রাজ্যের পুরুলিয়া জেলায় অবস্থিত একটি পাহাড়। এটি দলমা পাহাড়ের একটি অংশ ও পূর্বঘাট পর্বতমালার একটি সম্প্রসারিত অংশ। অযোধ্যা পাহাড়ের উচ্চতম শৃঙ্গটি হল চেমটোবুরু (৭২০ মিটার)। বাঘমুন্ডি এই পাহাড়ের নিকটস্থ একটি শহর।

## বর্ণনা
অযোধ্যা পাহাড় পর্বতারোহণ শিক্ষার্থীদের কাছে একটি জনপ্রিয় গন্তব্যস্থল। দুটি পথে অযোধ্যা পাহাড়ে যাওয়া যায়। একটি ঝালদা হয়ে এবং অন্যটি সিকরাবাদ হয়ে। এখানে একটি ফরেস্ট রেস্ট হাউসও আছে। গোরগাবুরু (৭২০ মিটার), মায়ুরি ইত্যাদি অযোধ্যা পাহাড়ের কয়েকটি শৃঙ্গ।

এই অঞ্চলটি ছোটো নাগপুর মালভূমির সবচেয়ে নিচু ধাপ। বাঘমুন্ডি বা অযোধ্যা পাহাড়ের আশেপাশের অঞ্চলটি হল একটি সম্প্রসারিত মালভূমি।

থাম্ব|গ্রীষ্মে মহুয়া ফুল

## পুরাণ
হিন্দু কিংবদন্তি অনুসারে, রাম ও সীতা বনবাসের সময় অযোধ্যা পাহাড়ে এসেছিলেন। এখানে এসে সীতা তৃষ্ণার্ত হয়ে পড়লে রাম নিজের তীরের সাহায্যে মাটি খুঁড়ে জল বের করে আনেন। সেই জায়গাটি সীতাকুণ্ড নামে পরিচিত। বৈশাখ মাসের পূর্ণিমা তিথিতে স্থানীয় আদিবাসীরা এখানে বন্য পশু শিকার উৎসবে যোগ দেয়।

## উন্নয়ন
জাপান ব্যাঙ্ক অফ ইন্টারন্যাশানাল কোঅপারেশনের ঋণের সাহায্যে বাঘমুন্ডি থানার অন্তর্গত অযোধ্যা পাহাড়ে ৯০০ মেগাওয়াট (৪X২৫৫ মেগাওয়াট) ক্ষমতার পুরুলিয়া পাম্পড স্টোরেজ প্রোজেক্ট চালু হয়েছে। স্থানীয় গ্রাম চড়িদা' তে ছৌ নাচের মুখোশ তৈরী হয় যা কুটিরশিল্প হিসেবে বিখ্যাত।

অযোধ্যা পাহাড়ের কাছে তুরগা বাঁধ ও হ্রদ এবং বামনি নদীর একটি জলপ্রপাত(বামনী ফলস) ঘিরে পর্যটন ক্ষেত্র গড়ে উঠেছে।
 
থাম্ব|পুরুলিয়া পাম্পড স্টোরেজ প্রোজেক্ট

## যোগাযোগ ব্যবস্থা
অযোধ্যা পাহাড়ের চারপাশে রেলপথ বেষ্টন আছে। এগুলো হলো :

# চান্ডিল জংশন - পুরুলিয়া জংশন ডাবল বৈদ্যুতিক লাইন - স্বর্ণরেখা এক্সপ্রেস এই রুটের ট্রেন।
# কোটশিলা জংশন - মুরি জংশন ডাবল বৈদ্যুতিক লাইন - বোকারো রাঁচি এক্সপ্রেস এই রুটের ট্রেন।
# কোটশিলা জংশন - পুরুলিয়া জংশন - একক বৈদ্যুতিক লাইন (দ্বিত্বকরণ হচ্ছে) - হাতিয়া টাটানগর এক্সপ্রেস এই রুটের ট্রেন।
# চান্ডিল জংশন - মুরি জংশন একক বৈদ্যুতিক লাইন - হাতিয়া টাটানগর এক্সপ্রেস এই রুটের ট্রেন।

বাঘমুন্ডি যেতে হলে চান্ডিল - মুরি রুটের ঝিমরী স্টেশনটি সবথেকে কাছে হয় (মাত্র ১৭  কিমি ) ।

## দর্শনীয় স্থান

# অযোধ্যা হিল টপ - পায়ে হেঁটে যেতে হয়।
# মাথা ফরেস্ট রেস্ট হাউস - ঝিমরী থেকে ৯ কিমি।
# বামনী ফ্লস - এটি একটি ঝর্না।

## পাদটীকা

## বহিঃসংযোগ
* Ajodhya Photographs at TrekEarth

বিষয়শ্রেণী:পুরুলিয়া জেলা
বিষয়শ্রেণী:পশ্চিমবঙ্গের পাহাড়
পশ্চিমবঙ্গ আবাসন পরিকাঠামো উন্নয়ন সংস্থা

**পশ্চিমবঙ্গ আবাসন পরিকাঠামো উন্নয়ন সংস্থা** বা **হিডকো** হল একটি সরকারি সংস্থা যেটি ভারতের পশ্চিমবঙ্গ রাজ্যের আবাসন, প্রকল্প, উদ্যান, জাদুঘর এবং সাবওয়ে ও উড়ালপুল সহ বিভিন্ন নির্মাণকার্যের দায়িত্বপ্রাপ্ত। এটির প্রধান কার্যালয় রাজ্যের রাজধানী কলকাতা শহরের নিউ টাউন অঞ্চলে। নিউ টাউন উপনগরীর বিভিন্ন উন্নয়ন প্রকল্পও এই সংস্থার হাতে ন্যস্ত। এই অঞ্চলের রাস্তাঘাট, পয়ঃপ্রণালী, জল সরবরাহ ব্যবস্থা, প্রধান সৌন্দর্যায়ন প্রকল্প ও অন্যান্য গুরুত্বপূর্ণ কাজগুলি পরিকল্পনার ভিত্তিতে হিডকোই করেছে। আন্তর্জাতিক তথ্যপ্রযুক্তি সংস্থাগুলির সাহায্যে এই অঞ্চলে বিভিন্ন তথ্যপ্রযুক্তি ক্যাম্পাস গড়ে তুলতেও হিডকো সাহায্য করেছে।

কলকাতা মিউজিয়াম অব মডার্ন আর্ট, প্রকৃতি তীর্থ, কলকাতা আন্তর্জাতিক অর্থনীতি কেন্দ্র, রবীন্দ্রতীর্থ, নজরুলতীর্থ, ভোকেশনাল ট্রেনিং ইনস্টিটিউট, এন-এস করিডোর, কনভেনশন সেন্টার প্রভৃতি প্রকল্পের কাজ হিডকো করেছে।

## আরও দেখুন
*কেমোমা
*রবীন্দ্রতীর্থ
*নজরুলতীর্থ
*নিউ টাউন ইকো পার্ক
*পশ্চিমবঙ্গ সরকার

## তথ্যসূত্র

## বহিঃসংযোগ
* অফিসিয়াল হোমপেজ

বিষয়শ্রেণী:পশ্চিমবঙ্গ সরকার
বিষয়শ্রেণী:নিউ টাউন, কলকাতা
বিষয়শ্রেণী:কলকাতা ভিত্তিক কোম্পানি
বিষয়শ্রেণী:পশ্চিমবঙ্গের রাজ্য সংস্থা
জয়চন্ডী পাহাড়

**জয়চন্ডী পাহাড়** হল ভারতের পশ্চিমবঙ্গ রাজ্যের পুরুলিয়া জেলায় অবস্থিত একটি পাহাড় শৃঙ্খলা, এটি বেশ কটি পাহাড় নিয়ে গঠিত। প্রতিটি পাহাড়ের নিজস্ব নাম আছে, যেমন- যোগীঢাল, চন্ডী, ঘড়ি, সিজানো, রাম-সীতা প্রভৃতি৷ জেলার রঘুনাথপুর মহকুমার সদর শহর রঘুনাথপুর থেকে তিন কিলোমিটার দূরে অবস্থিত। পুরুলিয়া-বরাকর রোডের ধারে অবস্থিত জয়চন্ডী পাহাড় একটি পর্যটন কেন্দ্র এবং পর্বতারোহণ শিক্ষাকেন্দ্র। ভারতীয় রেলের দক্ষিণপূর্ব রেল ক্ষেত্রের আসানসোল-আদ্রা বিভাগের একটি স্টেশন হল জয়চন্ডী পাহাড় রেল স্টেশন। সত্যজিৎ রায় পরিচালিত *[[হীরক রাজার দেশে]]* ছবির চিত্রগ্রহণ এখানে হয়েছিল।
থাম্ব|জয়চন্ডী পাহাড়ের একটি অংশ

## ভূগোল

 অক্ষ-দ্রাঘিমাংশে জয়চণ্ডী পাহাড় অবস্থিত। এই পাহাড়ের গড় উচ্চতা । এটি ছোটো নাগপুর মালভূমির সবচেয়ে নিচু ধাপে অবস্থিত।

## পাদটীকা

বিষয়শ্রেণী:পশ্চিমবঙ্গের ভূগোল
বিষয়শ্রেণী:পুরুলিয়া জেলা
বিষয়শ্রেণী:পশ্চিমবঙ্গের পাহাড়
শিলিগুড়ি পুলিশ কমিশনারেট

**শিলিগুড়ি পুলিশ কমিশনারেট** বা **শিলিগুড়ি মেট্রোপলিটান পুলিশ** হল পশ্চিমবঙ্গের শিলিগুড়ি শহরের মহানগরাঞ্চলীয় পুলিশ বাহিনী। এই বাহিনী শহরের আইনরক্ষা ও তদন্তের প্রাথমিক দায়িত্বপ্রাপ্য। ২০১২ সালে এই কমিশরারেট গঠিত হয়। এই কমিশনারেট পশ্চিমবঙ্গ পুলিশের অঙ্গ। এটি পশ্চিমবঙ্গের স্বরাষ্ট্র মন্ত্রকের অধীনস্থ। দার্জিলিং পুলিশ জেলাকে দ্বিধাবিভক্ত করে এই কমিশনারেট গঠিত হয়। এর অধীনে রয়েছে ছয়টি থানা।

## থানা
* শিলিগুড়ি থানা
* মাটিগাড়া থানা
* প্রধাননগর থানা
* ভক্তিনগর থানা
* বাগডোগরা থানা
* শিলিগুড়ি মহিলা থানা

## আরও দেখুন
* ব্যারাকপুর পুলিশ কমিশনারেট
* বিধাননগর পুলিশ কমিশনারেট
* কলকাতা পুলিশ
* পশ্চিমবঙ্গ পুলিশ

## বহিঃসংযোগ
* Official website 

## পাদটীকা

বিষয়শ্রেণী:শিলিগুড়ি
বিষয়শ্রেণী:পশ্চিমবঙ্গ পুলিশ
বিষয়শ্রেণী:২০১২-এ পশ্চিমবঙ্গে প্রতিষ্ঠিত
বিষয়শ্রেণী:গোর্খাল্যান্ড
বিষয়শ্রেণী:২০১২-এ প্রতিষ্ঠিত সরকারি সংস্থা
আলকাপ

**আলকাপ** হল ভারতের পশ্চিমবঙ্গ রাজ্যের মুর্শিদাবাদ, মালদহ ও বীরভূম জেলা এবং বাংলাদেশের রাজশাহী বিভাগে প্রচলিত একটি লোকনাট্য শৈলী। পশ্চিমবঙ্গের প্রতিবেশী বিহার রাজ্যের পুর্ণিয়া জেলা ও ঝাড়খণ্ড রাজ্যের দুমকা জেলাতেও আলকাপ প্রচলিত।
## নামকরণ
"আল" শব্দের অর্থ "কাব্যের অংশ" এবং "কাপ" শব্দের অর্থ "কাব্য"।
আবার, 'আল' শব্দের একাধিক অর্থের মধ্যে একটি হল 'তীক্ষ্ণ', 'তীব্র' বা 'ধারালো'। অপরদিকে, 'কাপ' শব্দের একাধিক অর্থের মধ্যে একটি হল ’সং’ — রঙ্গস্থলে বিকৃত আকারে বা অঙ্গভঙ্গিতে দর্শকের কৌতুককর হাস্যোদ্দীপক বিষয়ের বা সামাজিক কুৎসিত বিষয়ের প্রতিমূর্তি বা চিত্র। আলকাপে নাচ, গান এবং এই হাস্য-কৌতুকোদ্দীপক অভিনয়ের সংমিশ্রণ ঘটেছে।
## বিবরণ
এক-একটি আলকাপ দলে দশ থেকে বারো জন শিল্পী থাকেন। এঁদের নেতাকে বলে "সরদার" বা "গুরু"। দু বা তিন জন অল্পবয়সী শিল্পী থাকে, যাদের "ছোকরা" বলা হয়। এছাড়া এক বা দুই জন করে "গায়েন" (গায়ক), "দোহার", সম্মেলক গায়ক, বাজনাদার থাকে। আলকাপের পাঁচটি অংশ: "আসর বন্দনা", "ছড়া", "কাপ", "বৈঠকী গান" ও "খেমটা পালা"। অনুষ্ঠানগুলিতে গ্রাম্য সমাজ এবং সেই সমাজের আর্থ-সামাজিক অবস্থা প্রতিফলিত হয়।
## জনপ্রিয় সংস্কৃতিতে
সৈয়দ মুস্তাফা সিরাজের *[[মায়ামৃদঙ্গ]]* উপন্যাসটি আলকাপ দলের কথা নিয়ে রচিত।
 
## পাদটীকা

## বহিঃসংযোগ

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলাদেশের সংস্কৃতি
বিষয়শ্রেণী:বাঙালি সংস্কৃতি
ঝালমুড়ি

**ঝালমুড়ি** একটি খাবার যা মুড়ি, চানাচুর ও অন্যান্য মসলা সংযোগে তৈরি হয়। ঝালমুড়ি বাংলাদেশ এবং ভারতে খুব জনপ্রিয়। বিশেষ করে স্কুল, কলেজ অর্থাৎ শিক্ষা প্রতিষ্ঠানগুলোর সামনে এটি সাধারণত ফেরি করে বিক্রি করা হয়। ঝালমুড়ি বিক্রেতাকে ঝালমুড়িওয়ালা বলা হয়ে থাকে।

## উৎপত্তি
ঝালমুড়ির উৎপত্তি ভারতীয় উপমহাদেশের বঙ্গ অঞ্চলে।

### কর্ণাটক
মন্ডাক্কি, মুন্ডালু এবং চুরমুরির বিভিন্ন প্রকার উত্তর কর্ণাটকের মানুষের মধ্যে জনপ্রিয় নাস্তা। মেলা, উৎসব, বিবাহ পার্টি এবং অন্যান্য সামাজিক সভায় পাওয়া যায়। স্বাস্থ্যকর এবং সাশ্রয়ী মূল্যের খাবার হওয়ায় এটি কর্ণাটকের বাসিন্দাদের জীবনের একটি অংশ হয়ে উঠেছে, এবং এক কাপ গরম কফি বা চা সহ উপভোগ করেন।

চুরমুড়ি ব্যাঙ্গালোর এবং মাইসোরীয়দের কাছে পরিচিত। রাস্তার বিক্রেতারা সিজনিংয়ের সাথে মিশ্রিত ভাত বিক্রি করেন এবং একটি  সংবাদপত্রের ঠোঙ্গায় পরিবেশন করে।  চুড়মুড়ির জন্য কাঁচা পেঁয়াজ, কাটা সিলান্ট্রো, ছোলা গাজর এবং শুকনো ভাজা চিনাবাদামের সংমিশ্রণ সবচেয়ে জনপ্রিয়।

## প্রস্তুত প্রক্রিয়া
প্রথমে একটি বাটিতে মুড়ি, সিদ্ধ বুট আর চানাচুর নিতে হয়। পরে ধনে পাতা, পেঁয়াজ কুচি, মরিচ কুচি, লেবুর রস ছিটিয়ে দিতে হয়। সাথে পরিমাণ মত বীট লবণ। এবার বাটিকে বারবার ঝাঁকি দিয়ে মুড়ি মাখাতে হয় | কখনও মাংসের ঝোল ব্যবহার করা হয়। সাথে টমেটো, পুদিনা পাতা, ধনে পাতা বা শসা ইত্যাদিও ব্যবহার করা যায়। ডাল বেশি দিয়ে অনেকে খেতে পছন্দ করে। অনেকে ডাল কম। সাধারণত মটরশুঁটি ডাল সিদ্ধ করে দেওয়া হয়। একে গুমনি বলা হয়।

## পরিবেশন প্রণালী
পরিবেশনকালে সাধারণত কাগজ দিতে তৈরি ঠোঙ্গা ব্যবহার করা হয়। আবার কখন কখন বাটিতে করে খাওয়া হয়। কাগজের ত্রিকোনাকৃতি একটা পাত্র বানিয়ে দেওয়া হয়। আর খেতে চামচ হিসেবে ব্যবহারের জন্য শক্ত কাগজ কেটে দেওয়া হয়। আবার অনেক জায়গায় স্পেশাল ঝালমুড়ি পাওয়া যায়। যার দাম একটু বেশি। মাংসও দেওয়া হয় অনেকসময়। পুরান ঢাকার মানুষ মাংস দেওয়া স্পেশাল ঝালমুড়ি পছন্দ করে।

## চিত্রশালা

Jhalmuri.jpg|ঝালমুড়ি
Hawker selling jhalmuri - Howrah-Katwa Local 2016-09-24 095308.jpg|হাওড়া-কাটোয়া ট্রেনে এক মুড়িওয়ালা ঝালমুড়ি বিক্রি করছেন, পশ্চিমবঙ্গ
Jhal Muri Making.jpg|পথ ঝাল মুড়ি বিক্রেতা, সাহেব বাজার, রাজশাহী
Jhal Muri mosla.JPG|ঝালমুড়ির উপাদান


## তথ্যসূত্র

বিষয়শ্রেণী:বাংলাদেশের খাদ্য
বিষয়শ্রেণী:বাংলাদেশী চালের পদ
বিষয়শ্রেণী:ভারতীয় চালের পদ
বিষয়শ্রেণী:বাংলাদেশী জলখাবার